“Улым ҡайтҡандай булды...” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Улым ҡайтҡандай булды...”\n“Улым ҡайтҡандай булды...” 10.05.2012 // Йәмғиәт\n“Йәшә һәм онотма” акцияһы барышында Учалы районында афған һуғышы ветерандары 1988 йылда Герат провинцияһында һәләк булған полкташтары, Ҡыҙыл Йондоҙ ордены кавалеры Мөхәммәт Заһиҙуллиндың туғандары һәм класташтары менән осрашты.\nХәрби хәрәкәт ветерандарының Башҡортостан союзы рәйесе Тимерйән Рәжәпов әйтеүенсә, Ҡунаҡбай ауылында Өфөнән килгән ҡунаҡтар һәм урындағы яугир-интернационалистар Советтар Союзы Геройы Александр Матросовтың (Шакирйән Мөхәмәтйәновтың) музейын ҡарап сыҡты. Учалы ҡалаһында улар һәләк булған Ватанды һаҡлаусылар мемориалына сәскә һалды, “Шурави” клубында һәм республика Хәрби комиссариатының район бүлегендә булды.\nРядовой Заһиҙуллиндың тыуған ауылы Сәфәрҙә ҡунаҡтар ауыл хакимиәте етәкселеге һәм “Патриот” клубында тәрбиәләнеүселәр менән батырҙың ҡәберенә юлланды. Китапханала ветерандар һәләк булған хәрби иптәштәренең туғандары һәм дуҫтары менән осрашты.\n— Китапханаға хәрби кейемдә барып инеү менән сал сәсле инәй: “Улым Мөхәммәт ҡайтҡандай булды”, — тине. Был яугирҙең әсәһе Рәсимә Заһиҙуллина ине, — тине Тимерйән Рәжәпов.\nКитапхана мөдире, ҡаһарман һалдаттың класташы Айгөл Фәхретдинова уның иҫтәлегенә ауылда “Эҙең буйлап хәтер атлаһын” тигән музей асылыуы хаҡында хәбәр итте. Унда яугирҙең шәхси әйберҙәре, фотолары тупланған. Мөхәммәт Заһиҙуллиндың әсәһе музейға улының ҡайһы бер әйберҙәрен, миҙал һәм ордендарын бирергә вәғәҙә итте.\nТимерйән Рәжәпов ветерандар союзы исеменән музейға яуҙаштарының хәрби панамаһын, ә әсәгә ҡиммәтле бүләк тапшырҙы.\n“Йәшә һәм онотма” акцияһы артабан да дауам итәсәк. Яҡын арала ветерандар Тәтешле районына юлланасаҡ. Унда Афғанстанда һәләк булған тағы ла бер яугирҙең дуҫтары һәм туғандары менән осрашыуҙар көтә.


Үҙәктең хеҙмәте Бушлай таныша Ростов-на-Дону - ВИДЕО Ч. Онлайн танышыу!\nҮҙәктең хеҙмәте Бушлай таныша Ростов-на-Дону\n.НӘСИХӘТ ҺӘМ ЮМОР ХИСЕНӘ ЭЙӘ БУЛҒАНМИН ШУЛ ЙӘШТӘ БУЛҒАН, АҠЫЛҺЫҘЛЫҠ ҮТӘ, Ә НЕ ПРОМАХ БАШЛАНЫ. ХУЛИГАН БАЛАЛАР БАҠСАҺЫНДА БУЛДЫ, БЕР НИСӘ ЗАКОНҺЫҘ ҒӘМӘЛДӘР ҠЫЛҒАН ҺУҢ, НИСЕК ТӨҘӘТЕРГӘ ӨЛКӘНДӘР. МИН ЯРАТАМ ТӘБИҒӘТ, ҺЫУ ҺӘМ ДИҢГЕҘҘӘРҘЕ. УРМАН ҺӘМ ЙӘНЛЕКТӘР.\nЭТ БАЛЫҒЫ ҺӘМ УНЫҢ МЕНӘН ДУҪЛЫҠ МЕНӘН МАУЫҒА АКВАРИУМНЫЙ КӨҪӘЙ.\nАТ БУЙЫНСА СПОРТ МАСТЕРЫНА КАНДИДАТ.\nҠатын-ҡыҙ күп булды, һин Уның менән йәшәй ала - шул Тик һине эҙләргә тейешбеҙ, шунһыҙ Йәшәү мөмкин түгел, һин - Һиңә Аңлай, шуға ла ҡатын-ҡыҙ Туҙбаш һәм уның менән йоҡларға Тип, уның ҡасан һәм һинең Менән йоҡлар.\nҠайһы бер кешеләр өсөн эшләү Түгел, улар өсөн приручить. Һеҙ уйланғанығыҙ бармы, тип бер-Береһе хаҡында хәстәрлек - ошо ҡартлыҡта Йәшәүҙәрен теләйбеҙ, рәхмәт һәм яратып Алған, эште һөйөү. Ғаилә, ҡасан аҡыл һәм йөрәк Барыһы ла дөрөҫ ойоштороу. Тормошта бер нәмә лә юҡ Мөһим, бынан һиңә икенсе яртыһында, Ул һәр ваҡыт һинең хаҡта уйлайым. Күп әйберҙәр бар көсөн, кеше Ни тиклем күберәк минең шаршау Аҫтында булырға тейеш, уның буйынса Түгел, йәшәгән ерҙәрендә фәрештәне күрҙе. Шулай итеп, мин түгел, идеаль Ир-егетте эҙләнем. Кем дә яңынан һәм яңынан планлаштырыла. Булыу менән мин бәхетле шул, Кем ул була. Мин намыҫлы һәм задумчивость көтә.\nӘ сюрприз булды. Ҡатын әсә һәм уның балалары. Мазиева, буйлы, киң күңелле, балалары Ла кәртә булып тора. хуплау-ара янына, күсеп әҙер. Матур ҡатын, хәстәрлекле, ғаиләһе ярата Идаралығы, уңайлы, йылы, мин яратып әҙерләгән.\nИр-аттың 60 үҙе эҙләп.\nЯл итеүселәр шулай уҡ тәбиғәтте ярата. Яҡшы, һәм минең өсөн был Бик насар Һорамай, мин ни Өсөн өйләнә. Һәм һин һораған - яҙа, һөйләй. Минең шәхси хәбәремә бөтә һорауҙарға Яуап бирә. Уңышлы осрашырға теләр - эҙләү өсөн Етди мөнәсәбәт ҡыҙы. Һин бала менән ала. Әгәр икенсе яҡта ҡалды, әллә Миңә генә күсеп килә. Ысынында мәғәнәһе булмаған, башында аралашты.\nКүп эштәр, буш ваҡыты аҙ, Әммә мин яратам әҙерләүҙе хәстәрләргә, Йорттарға башҡ әммә фанатизм, кем Айыҡлыҡты өҫтөн күреп.\nСәйәхәт ярата, белә нәмә яңы. Безвозрастной ҡатын-ҡыҙ.\nҒәйрәтле тәбиғәт, оптимизм әүҙем, күтәрелеүгә еңел.\nМин тышынан вульгарность, грубость, беспечность.\nМәңге ҡала. Кешеләргә ышана, һәм мин кешеләр Менән осрашыу тураһында хыяллана, уларҙың Хәстәрлегенә мохтаж, здравие һәм мөхәббәт.\nҺеҙ интернет биттәрендә танышырға ҡала Ростов-на-Дон.\nҺеҙ бында ҡарай аласыз бушлай Һәм бөтөнләй яңғыҙ ҡалған кешеләр Анкета танышыу өсөн Ростов-на-Дон. Теркәлгәндән һуң, ул бер нисә Минуттан һеҙҙе алырға инеп, кешеләр Менән аралаша, башҡа ҡалаларҙа йәшәй. Барлыҡ, теге, кем менән танышырға Теләп, яратып таба, үҙе икенсе Половинка таба, өйләнә ҡалаһы, дондағы-Ростовта, ваҡытын күңелле үткәргән.\nМенән танышып Сыҡҡан ҡатын-Ҡыҙ\n, துபாய் நகரம் டேட்டிங் தளம்\nчатта теркәлергә 18 рулетка 18 видеочивать онлайн онлайн видео чат бушлай теркәү видео чат таныш булмаған онлайн видео чат теркәлгән телефон менән фото менән танышырға була видео чат видео чат танышты ч плюс рулетка менән ҡыҙы 18 чатта теркәлергә рулетка менән бушлай онлайн


Яңы Йыл 2017 Статус Facebook Яңы Йыл 2017 Статус Facebook\nЯңы Йыл 2017 Статус Facebook\nБәхетле Яңы йыл Статусын Facebook бында, һәм беҙҙә бар коллекцияһы өсөн әҙер һеҙҙең өсөн.\nӨмөтләнәбеҙ, тип йылмая менән порога йыл, Шепчет ул бәхетлерәк буласаҡ' – Альфред Денисон\n"Резолюция Яңы Йыл: Терпеть дураков шатланып күберәк, әгәр был побудет уларҙы күберәк понимать минең ваҡыт. – Джеймс Агат\nБәхетле Яңы йыл 2017 Статус fACEBOOK\n"Кем Ул бирҙе сиңа гәүҙәһен, снабдить уның слабости; тик кем бирҙе йән сиңа, ҡорал менән сине разрешение. Ҡулланыуы, һин мур; булырға мурым бәхетле һин. – Эхнатон\n"Яңы йыл килтерә ғына түгел, бәхет, был эш башҡара, беҙҙе бәхетле лә, өмөт менән, өсөн, үтергә етәксе һ. б. dreamz йәки яңы етәксе һ. б. башлана йәшәү рәүеше. Шулай, Яңы йыл бигерәк тә әһәмиәтле бөтәһе өсөн. – Santonu Тора Дар\n"Был яңы йыл,. Яңы башлана. Һәм барыһы да үҙгәрәсәк – Тейлор\nБулһын приближающегося Яңы Йыл 2017 записывать һеҙҙең йөрәк өмөт менән килтерә һәм яҡын арала яҡты ҙурырак яңы мөмкинлектәр. бәхетле Яңы йыл....\nЯңы Йыл Статусын Facebook\nМинең матур теләктәрен һеҙҙең өсөн,\nЯҡшы старт өсөн ғинуар, Мөхәббәт февраль,\nдонъя март айында, Ҡайғырмағыҙ апрель айында,\nтәм-том май айында, Шатлыҡ июнь айына тиклем ноябрь,\nБәхет өсөн декабрь.\nБәхетле һәм ғәжәйеп 2017\nӘйҙәгеҙ, онотмабыҙ страхи етәксе һ. б., булһын етәксе һ. б. барлыҡ хыялдар аңлашыла булырға, әйҙәгеҙ булырға, артыҡ выразительно, әйҙәгеҙ иғтибарлы булайык, кешеләргә хәҙер тирәбеҙҙә. Алып килә яңы йыл, менән блика өмөттәр аңында етәксе һ. б.. Был вселять яңы ышаныс һәм ҡыйыулыҡ башлап ебәреү өсөн барыһы да өр-яңынан. Быйыл әйҙәгеҙ, уйлап ҡарайыҡ етәксе һ. б. тураһында проделка һәм тырышырбыҙ иң яҡшы етәксе һ. б. яҡшы булыу.\nНисек Яңы Йыл знамени яңы башлана, әйҙәгеҙ, встретил яҡшы кешеләр, әйҙәгеҙ, беҙ күберәк мажаралар эшләрбеҙ, бик күп иҫтәлектәр, бөгөн. Нисек Яңы йылды йыуан эсәк, улар беҙ уйлап тапҡан, Яңы көн элгәре Йыл менән фото һәм һөйөүселәр өсөн туған-тыумаса, дуслар.\nМинең Жаным Дуҫтым,\nМин Теләр Инем Поцеловать Сине\n31 менән декабрьҙә 11:59 Сәғәт 12:01 Мин\nШулай Булғас, Мин Маҡтана Иҫке Бик Ҙур Концовка 2016 &\nМаҡтана Бик Яҡшы Ярҙамлыҡ Алдында Өсөн Яңы Йыл 2017.\nБәхетле Яңы Йыл Телем 2017 !!!\nНисек Яңы йылды яңырта, барыһы да уңыш һәм уңышлы алып барырға, тип өмөтләнәм, - тип рухы шат тота падающий һеҙҙең йөрәк һис ҡасан да!\nΙ беркасан ла онота алмай твои объятия, Һеҙҙең тыңларға әҙер уши, Һеҙҙең йылы йөрәк һәм һеҙҙең ҡайғыртыуҙы мөхәббәт миңә! Һеҙгә йылы ҡосаҡлашыуҙар мөхәббәт һәм күп, Яңы Йыл!\nҘур булмаған асҡыстары аса оло йоҙаҡтарҙы;\nРәт-рәт һүҙенә сағылдыра оло уйҙар;\nҺеҙҙең йылмайыу дауаларға мөмкин йөрәк;\nШулай булғас, продолжай улыбаться, был тырышыусы.\nБәхетле Яңы Йыл 2017!


«Ҙур сумаҙан» федераль каналда!\nБашҡортостан юлдаш каналында әҙерләнгән тапшырыуҙың премьераһы бөгөн «Пятница» каналында эфирға сыҡты. Проектың 20 сығарылышын ай дауамында аҙнаһына биш тапҡыр көндөҙгө сәғәт бишенсе ун минутта ҡарарға мөмкин.\nТапшырыу бик тә үҙенсәлекле. Проект геройы Руслан Фаршатов тамашасыларҙы төрлө илдәрҙең иҫтәлекле урындарын ғына түгел, шулай уҡ төбәк өсөн генә хас үҙенсәлекле тауыштар һәм музыка ҡоралдары, йыр-моңо менән дә таныштыра. Беҙҙең коллегаларға «Ҙур сумаҙан»ды әҙерләү өсөн 13 дәүләттең өс тиҫтәнән ашыу ҡалаһында булырға тура килгән. Шуныһы ҡыҙыҡ, проект ҡабул итеүсе ил тарафынан финанслана.\nӘле команда яңы сығарылыштар өҫтөндә эшләй. Бөгөнгә дүрт программа Америка һәм Монакола төшөрөлгән. Июндә сәйәхәтселәр Испания, Куба һәм Финляндияға барырға йыйына. Иҫегеҙгә төшөрәбеҙ, «Ҙур сумаҙан» проекты бер нисә тапҡыр телевизион конкурсы еңеүсеһе булды.


Мораҙымдар мораҙына иреште\n1 Март 2019, 16:25\nҮткән аҙнала Мораҙым ауылы халҡы өсөн ҡыуаныслы ваҡиға булды - яңы модулле ФАП асылды.Тантанала ауыл халҡы, район хакимәте башлығы Рөстәм Шәрипов, РФ Дәүләт Думаһы депутаты Зариф Байғускаров, БР Дәүләт Йыйылышы - Ҡоролтай депутаттары Зәки Әлибаев, Айнур Бейембәтов, ҡунаҡтар ҡатнашты.\nҮткән аҙнала Мораҙым ауылы халҡы өсөн\nҡыуаныслы ваҡиға булды - яңы модулле ФАП асылды.\nТантанала ауыл халҡы, район хакимәте башлығы Рөстәм Шәрипов, РФ Дәүләт Думаһы депутаты Зариф Байғускаров, БР Дәүләт Йыйылышы - Ҡоролтай депутаттары Зәки Әлибаев, Айнур Бейембәтов, ҡунаҡтар ҡатнашты.\n- Быға хәтлем булған бина һыуыҡ, нигеҙенә бәшмәк төшкән ине. Күмәкләгән - яу ҡайтарған - ауыл халҡы, район хакимиәте менән берлектә БР Һаулыҡ һаҡлау министрлығына хат яҙып, модулле ФАП-лы булдыҡ. Ул халыҡҡа оҙаҡ хеҙмәт итһен, матур, йылы булһын, - тине Рөстәм Динислам улы.\n- Бындай модулле ФАП асылыуы бик ҡыуаныслы. Балалар кәмеһә, ауыл да бөтәсәк. Бындай биналар төҙөү киләсәктә лә дауам итәсәк. Сөнки беҙҙең төп маҡсаттарыбыҙҙың береһе - халыҡ һаулығы, - тине үҙенең ҡотлау һүҙендә Зариф Закир улы.\n- Ер ҡарҙан әрселгәс, бинаны матур итеп кәртәләп алыу һәм буяп ҡуйыу эштәрен башҡарасаҡбыҙ, - тине ауыл хакимиәте башлығы Айрат Салауатов.\n«Ағинәйҙәр» ойошмаһының «Әрәүәрҙе» фольклор ансамбле һәм «Аратау» фольклор ансамбле, ҡатын-ҡыҙҙар советы ағзалары ла үҙҙәренең изге теләктәрен еткерҙеләр.\nМораҙымдар мораҙына иреште. Утыҙ йылдан ашыу халыҡҡа хеҙмәт итеүсе фельдшер Миңлебикә Тулыбаева ла ҙур ҡыуаныс кисерҙе.\nБайрам һуңынан Рәсәй Дәүләт Думаһы депутаты Зариф Закир улы Байназар ауылында йәшәүсе, интернет киңлектәрендә танылыу алған Иҙрис Науразбаевтың өйөнә инеп (аҫтағы фото), үҙе вәғәҙә иткәнсә, уның менән сәй эсеп, хәл-әхүәлдәрен белеште.


Иран тарихы — Башҡорт Википедияһы\nИран тарихы (фарс. تاریخ ایران) — донъялағы иң боронғо тарихтарҙың береһе. Быуаттар дауамында был ил Яҡын Көнсығышта мөһим роль уйнай.\nИран тарихын йыш ҡына ике осорға бүләләр: Тарихҡа тиклемге Иран-мосолман диненә тиклем Иран йәмғиәтен исламлаштырыу уның фарсы мәҙәниәтен, социаль һәм сәйәси структураһын тамырынан үҙгәртеүгә килтерә. Әммә, ислам динен ҡабул иткәс тә, элекке рухи ҡиммәттәр юғалмай. Киреһенсә, улар илдә барлыҡҡа килгән яңы мәҙәниәткә ҙур йоғонто яһай. Быны ҡайһы бер ғалимдар иран исламы тип атай. Хәҙерге Иранда мосолман осорона тиклем булған бик күп ғөрөф-ғәҙәттәр, йолалар һаҡланған.\n3 Мосолман осорона тиклем фарсылар\n5.1 Фарсының дәүләт ҡоролошо\n5.2 Фарсы мәҙәниәте\n5.3 Александр Македонский\n5.7 Сасанидтарҙың ҡолатылыуы\nУрта палеолит осоронда Иран территорияһында таш ҡоралдарҙың мустьер мәҙәниәтенә ҡараған неандертал кеүек палеонтроптар йәшәгән. Иранда үрге палеолит осоро 36 мең йыл элек, неандертальттар юғалып, улар урынына барадот мәҙәниәтенә ҡараған кромантонцтар килгәс башлана. Яҡынса 18 мең йыл элек барадот мәҙәниәте зарзийск мәҙәниәтен ҡыҫырыҡлап сығара.\nТөп мәҡәлә: Элам\nДревний Иран. Тәүге дәүләт ҡоролошо — Элам (ҡыҙыл менән билдәләнгән) һәм күрше халыҡтар — фарсылар, парфяндар, мидийҙар, касситтар һәм Вавилония, Ассирия дәүләттәре.\nБоронғо яҙма осоронда Иран территорияһында иң көслө дәүләт булып, Элам һанала. Ул башҡа бер нисә ил һәм шул иҫәптән шумерҙар менән конкуренция алып бара.\nИрандың көнсығыш өлөшө Инда уйһыулығы цивилизацияһына һәм уға ҡәрҙәш мәҙәниәт йоғонтоһона инә. Неолит осоронда был мәҙәниәттең тамырҙары, күрәһең, бөтә Иран территорияһында таралған булып, бары тик һуңғараҡ ҡына көнсығышҡа миграциялана. Шулай уҡ, хәҙерге археологтар тарафынан Ирандың көнсығышы иртә бронза быуатының (беҙҙең эраға тиклем 3-1 мең йыл) джирофт мәҙәниәттәренә бүленә.\nБеҙҙең эраға тиклем 2700 йылға шумерҙар үҙҙәренең батшаһын ике тәгәрмәсле арба менән ерләй башлай. Бындай ерләүҙәр Эламдың Сузы ҡалаһында табылған.\nМосолман осорона тиклем фарсылар[үҙгәртергә | вики-тексты үҙгәртергә]\nИран халҡы ҡәбиләләренең Урта Азиянан ҡасан Иранға килеп инеүе билдәһеҙ. Моғайын был хәл беҙҙең эраға тиклем 2000—1500 йыл элек булғандыр. Шулай уҡ ярым күсмә тормош алып барған иран халҡының ҡасан тәү башлап берҙәм дәүләт организмы булып ойошоуын да аныҡ ҡына әйтеп булмай. Иран яҫы таулығының көнсығыш өлөшөндәге көслө Бактрий дәүләтенең булыуы ла икеле.\nМидия[үҙгәртергә | вики-тексты үҙгәртергә]\nТәүге Иран дәүләтенә беҙҙең эраға тиклем VII быуатта мидий ҡәбиләләре тарафынан нигеҙ һалынған. Мидийҙар бөтә Көнбайыш Иранды, бәлки, көнсығыш иран ҡәбиләләренең бер өлөшөн дә, үҙҙәренә буйһондора. Улар Ассирия дәүләтен юҡҡа сығарған коалицияның башында тора. Мидий дәүләтенең даны ни тиклем киң таралыуы, гректарҙың уларҙы V быуатта уҡ фарсы мидийҙары тип атауынан да күренә.\nАхеменидтар[үҙгәртергә | вики-тексты үҙгәртергә]\nӘһәмәниҙәр державаһы б. э. т. 500 йылдарҙа.\nБеҙҙең эраға тиклем VI быуатта мидийҙарҙы Ирандың көнбайыш-көнсығыш сигендә йәшәгән фарсылар алыштыра. Фарсы монархияһына Ахеменидов ырыуынан сыҡҡан (558—529 йылдар) Бөйөк Кир нигеҙ һала. Ул бөтә Көнсығыш Азияны һәм Сыр-Дарьяға тиклем тиклем бөтә иран донъяһының барлыҡ көнсығыш өлөшөн баҫып ла. Фарсы монархияһының баш ҡалаһы Иран провинцияһындағы, Пульвар һәм Мургаб йылғалары уйһыулығында урынлашҡан Пасаргада ҡалаһы.\nБеҙҙең эраға тиклем 529 йыл элек Камбиз II был яулап алыуҙарға боронғо Мысырҙы һәм Эфиопияның бер өлөшөн ҡуша. Уның үлеменә (ҡарағыҙ: Бардия) тәхеттең Ахеменидовтарҙың иң бәләкәйе — Дарий Гистаспҡа күсеү сыуалышы сәбәп була (беҙҙең эраға тиклем 521— беҙҙең эраға тиклем 486).\nДарий I монархияның бөтә өлөштәрендә лә сыҡҡан восстаниены туҡтата, ул Ахеменидовтар тәхетен нығыта һәм дәүләткә дөрөҫ ҡоролош бирә. Ҡайһы бер Урта Азия, Һинд халыҡтарын баҫып алыу һәм Балҡан ярым утрауын буйһондороу арҡаһында дәүләттең сиктәре киңәйтелә. Батшаның батырлыҡтары билдәле Бехустунск яҙмаларында тасуирлана. Яҙмала уға буйһонған халыҡтар ҙа күрһәтелә. Дарий көньяҡ-көнсығыш Азияла дөрөҫ алтын системаһын индерә. Ул хаҡимлыҡ иткән осорҙа зороастризм дине раҫлана. Фарсы дәүләте баҫып алынған халыҡтар диненә ҙур түҙемлек менән ҡарай. Был ваҡытта монархияның төп ҡалалары булып, Хузистандағы Сузы ҡалаһы һанала. Бынан тыш, Дарий Пасаргаданан бер аҙ түбән булған Пульварҙағы Персепольға башланғыс һала. Дарий II хаҡимлыҡ иткән осорҙа, беҙҙең эраға тиклем 424—405 йылдарҙа Мысыр Фарсынан айырылып сыға һәм ярты быуаттан ашыу бойондороҡһоҙ булып ҡала.\nБеҙҙең эраға тиклем 405 −361 йылдарҙа Артаксеркс II Мысырҙағы хәлдәрҙән сығып, Урта Азияла һәм Урта диңгеҙ буйында фарсы хаҡимлығын кире ҡайтара. Энергияһы ташып торған һәләтле Артаксеркс III (б.э.т. 361—338 йылдар) яңынан Мысырҙы яулай.\nФарсының дәүләт ҡоролошо[үҙгәртергә | вики-тексты үҙгәртергә]\nҮҙенең дәүләт ҡоролошо өсөн фарсылар Дарий I бурыслы. Яулап алынған һәр халыҡ үҙ телен, динен, закондарын һәм ғөрөф-ғәҙәтен, хатта ҡайһы бер осраҡтарҙа милли башлыҡтарын да һаҡлап ҡала. Әммә барыһының да өҫтөнән дөйөм администрация хаҡимлыҡ итә. Дәүләт сатрапийҙар административ берәмегенә бүленә. Һәр сатрапий башында сатрап, граждандар һәм финанс идаралығы начальнигы тора. Уның вазифаһына халыҡтың һәм дәүләттең мул тормошон булдырыуға ярҙам иткән һалымдар керемен, ер эшкәртеү барышын тикшереү бурысы инә. Сатрап менән бер рәттән батша секретары, ғәскәр башлығы ла эшләгән. Сатрап улар аша батша бойороҡтарын ҡабул иткән. Йыл һайын, хатта күберәк тә, махсус инспекторҙар илде (уларҙы батшаның «күҙе», «ҡолаҡтары» тип йөрөткәндәр) урап сыҡҡан һәм сатраптарҙың эшенә ревизия яһаған. Улар ҡайһы бер осраҡтарҙа сатраптарҙы вазифаһынан да бушатҡан. Дәүләттең баш ҡалаһы һәм хатта иң төпкөл ауылдар араһында хәбәр йөрөтөү өсөн атлылар күрьеры ойошторолған. Һәр сатрапий йылына ике һалым түләргә тейеш булған. Уларҙың тәүгеһе алтынлата һәм көмөшләтә, икенсеһе натурлата түләнгән. Тәүге һалым арҡаһында фарсы батшалығы ҡаҙнаһында алтын ҡойолмаларынан торған ҙур байлыҡ тупланған. Икенсе һалым ярҙамында батша һарайын, армияны тотҡандар. Шул иҫәптән сатраптарға һәм башҡа вазифалы кешеләргә жалованье түләнгән. Мысыр — икмәк, Киликия — аттар, Мидия — шулай уҡ аттар, ҡасырҙар, эре мөгөҙлө мал, Әрмәнстан — ҡолондар, Эфиопия — ҡара ағас һәм фил һөйәге менән тәьмин иткән. Бары тик Фарсы ғына, Кире һәм Камибизе ваҡытындағы һымаҡ, һалымдан азат ителгән һәм ирекле саҙаҡа менән генә сикләнгән.\nФарсы мәҙәниәте[үҙгәртергә | вики-тексты үҙгәртергә]\nШулай уҡ ҡарағыҙ: Зороастризм\nКирҙы баҫып алыу Фарсы мөхитенә Ассирия һәм Лидия байлығын да өҫтәй. Мидийҙарҙан күрәҙәселәр хакимлығы ла күсә, уларҙың костюмдары һәм ҡоралдары ла үҙләштерелә. Фарсыларҙың тәрбиәһе намыҫ, хәрби рух һәм данға һөйөү, тоғролоҡ тәрбиәләүгә йүнәлтелә. Яуҙа күрһәтелгән батырлыҡ һәм батшаға булған тоғролоҡ фарсылар өсөн иң юғары яҡшылыҡ булып һанала. Фарсыларҙа сәнғәт йүнәлешендә бары тик скульптура һәм архитектура ғына үҫешкән була. Фән әһелдәре лә тик сит ил кешеләренән тора. Фарсы батшалығында грек табиптары, грек һәм финикий инженерҙары, мысыр рәссамдары хеҙмәт итә. Дөйөм алғанда боронғо фарсы цивилизацияһын Египет һәм Вавилондыҡы менән бер рәткә ҡуйып булмай.\nАлександр Македонский[үҙгәртергә | вики-тексты үҙгәртергә]\nТөп мәҡәлә: Александр Македонский\nМысыр донъяһын Филипп Македонский хакимлығы аҫтына берләштереү Александрҙың Фарсыға поход яһауына этәрә. Оҙайлы һәм ныҡышмаллы көрәштән һуң Александр үҙенә бөтә Ахменидовтар дәүләтен буйһондора.\nСелевкидтар[үҙгәртергә | вики-тексты үҙгәртергә]\nБеҙҙең эраға тиклем 323 йылда Александрҙың үлеменән һуң, уның монархияһы бер нисә дәүләткә тарҡала. Иран башта Сирия хакимдары селевкидтарҙыҡы һанала, әммә бер нисә йылдан һуң Александр үлгәс, Атропат Мидияла яңы дәүләт — Атропатенаны булдыра. Көнсығышта булдырылған дәүләттәр ҙә, атап әйткәндә Ирандың (беҙҙең эраға тиклем 256 йыл) төньяҡ-көнсығышында урынлашҡан Грек-бактрий батшалығы һәм Хорасандағы парфян дәүләте лә ҙур ғына була\nПарфия[үҙгәртергә | вики-тексты үҙгәртергә]\nПарфий батша Селевкидтарҙан Фарсыны, Месопотамияны тартып ала һәм Грек-бактрий Гиндукушҡа тиклемге бер өлөшөн яулай. Ул тәүгеләрҙән булып, батшаларҙың батшаһы тигән титул ҡабул итә һәм шуның менән үҙен Ахеменидтарҙың вариҫы итеп иғлан итә. Августа ваҡытынан боронғо Рим императорҙары парфян тәхете өсөн үҙара барған талаштарға ҡыҫыла һәм йыш ҡына парфян батшаларын үҙҙәренең вассалдары тип тә һанай. Парфяндарға һиҙелерлек ҙур һөжүмде Мессопотамияны һәм Әрмәнстанды баҫып алған һәм Ктесифонды яулаған Траян яһай.\nСасанидтар[үҙгәртергә | вики-тексты үҙгәртергә]\n226 йылда Артабан I яуҙа ҡолатыла һәм «батшалар батшаһы» тәхете Сасанидтар династияһына күсә. Дәүләттә шул уҡ ҡоролош һаҡлана, 18 провинцияға (сәтрәпийҙәр) бүленеш тә үҙгәрешһеҙ ҡала.\nРуханилыҡтың әһәмиәте көсәйә. Зороастризм дине бөтә тулылығында дәүләт дине тип һанала. Администрация һәм финанс идаралығы дөрөҫ системаға һалына. Сасанидтарға, парфяндар кеүек, Әрмәнстан, Месопотамия Рим һәм көнсығыштағы Урта Азия халҡы менән көрәш алып барырға тура килә.\nСасанидтарҙың ҡолатылыуы[үҙгәртергә | вики-тексты үҙгәртергә]\nСасанидтар дәүләтендәге тәртипһеҙлек мосолман баҫып алыусыларына уңыш килтерә. Ғәрәптәрҙең баҫып инеүе 633 йылда уҡ башлана. Кадисийҙағы һуғыш (636 йәки 637 йылда) Месопотамияны һәм дәүләттең баш ҡалаһы Ктесифонды, ә Нехавендағы һуғыш (637 йыл) Ирандың ҙур өлөшөн яулап алыуға килтерә. Йездигерд III боронғо Мерв ҡалаһына ҡалаһына китә һәм шунан тороп, төрөктәр ярҙамында һуғышты дауам итмәк була, әммә, 651 йылда ул үлтерелә.\nИстория Ирана на сервере иран.ру 2007 йылдың 20 ғинуар көнөндә архивланған.\nhttps://ba.wikipedia.org/w/index.php?title=Иран_тарихы&oldid=1053335 ҡабул ителгән\nБыл бит һуңғы тапҡыр 03:34 10 август 2021 үҙгәртелгән.


Башҡортостанда Рамаҙан айындағы түләүҙәр күләме билдәләнде\n29 Апрель , 08:53\nБашҡортостанда Рамаҙан айындағы түләүҙәр күләме (фытыр һәм зәҡәт нисәбе) билдәләнде, тип хәбәр итә "Башинформ" агентлығы.\nБашҡортостанда Рамаҙан айындағы түләүҙәр күләме (фитыр һәм зәҡәт нисәбе) билдәләнде. Республика мосолмандарының Диниә назараты хәбәр итеүенсә, 2022 йылда зәҡәт түләү өсөн нисәб 58 000 һум (көмөш буйынса) тәшкил итә.\nТүләүсенең финанс хәленә ҡарап, фитыр саҙаҡаһының минималь күләме ғаиләнең һәр ағзаһынан 150 һум була.\nФитыр саҙаҡаһын Рамаҙандың тәүге көнөнән алып ғәйет намаҙына тиклем таратырға мөмкин. Байрам намаҙынан һуң түләнгән саҙаҡа фитыр булмай, ә ябай хәйер тип кенә иҫәпләнә.\nБашҡортостан мосолмандарының Диниә назаратында белдереүҙәренсә, быйыл Рамаҙан айы 1 апрелдә башланды, ул 1 майҙа тамамлана. Ошо изге айҙа хаҡ мосолмандар көнө буйына, ҡояш байығансы, ашау-эсеүҙән тыйылып тора. 2 майҙа бөтөн мосолмандар ҙа Ураҙа ғәйетен байрам итә.


Балалар изгелеген күрергә яҙһын » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Балалар изгелеген күрергә яҙһын\nБалалар изгелеген күрергә яҙһын 01.06.2018 // Йәмғиәт\nРеспублика йортонда Башҡортостан Хөкүмәте Премьер-министры урынбаҫары Салауат Сәғитов төрлө район-ҡалаларҙан йыйылған бер төркөм күп балалы әсәгә лайыҡлы бүләк – “Әсәлек даны” миҙалын тапшырҙы.\nБыл наградаға биш һәм унан күберәк сабыйға әсә булған хәстәрлекле, яуаплы, уңған, сәләмәт тормош алып барған, тәрбиә эшендә өлгө булып торған ҡатын-ҡыҙҙар тәҡдим ителә. Башҡортостанда һигеҙ меңгә яҡын кеше ошо юғары бүләккә лайыҡ инде.\nБөгөнгө тантанаға республика төбәктәренән килгән дүрт тиҫтәнән ашыу әсә араһында йорт хужабикәләре, уҡытыусылар, почтальондар, мәҙәниәт хеҙмәткәрҙәре, ауыл эшсәндәре һәм башҡа һөнәр эйәләре бар ине. Дүртөйлө районынан Ләйсән Финаис ҡыҙы Аҡсурина “Хәстәрлек” халыҡты социаль хеҙмәтләндереү үҙәгендә эшләй. Үҙе лә – күп балалы әсә, шул уҡ ваҡытта, һөнәренә ярашлы, ошондай уҡ ғаиләләрҙең йәшәйешен, проблемаларын да яҡшы белә. Ул тиҫтә йылдан ашыу эшләү дәүерендә үҙен яуаплы, булдыҡлы хеҙмәткәр итеп күрһәткән, һөнәри уңыштары өсөн маҡтау ҡағыҙҙарына лайыҡ булған.\nҺис шикһеҙ, күп бала тәрбиәләгән, ил өсөн лайыҡлы алмаш үҫтергән һәр әсә “Әсәлек даны” миҙалына лайыҡ. Ғөмүмән, был награда – донъяла ниндәй генә ҡаҙаныштар булмаһын, әсәлек бурысын үтәү тормоштағы иң лайыҡлы һәм маҡтаулы ғәмәлдәрҙең береһе икәнлеген таныу ул. Шул уҡ ваҡытта йәш быуын вәкилдәренең киләсәктә йәмғиәт өсөн файҙалы, булдыҡлы, маҡсатлы кешеләр булып үҫеүе лә – тап әсәләр ҡулында. Шуға ла донъялағы һәр әсәгә балаларының изгелеген күрергә яҙһын, тип әйтке килә.


27 Декабрь 2019, 16:41\nГәрәй ырыуы башҡорттары Башҡортостандың төнъяҡ-көнбайыш өлөшөндә йәшәй. Улар төйәк иткән ерҙәр бөгөн республиканың Краснокама, Яңауыл, Ҡалтасы, Илеш, Тәтешле райондарына инә. Шулай ук Г әрәй башҡорттары хәҙерге Татарстандың Аҡтаныш районында йәшәй.\nУнда Иҫке һәм Яңы Балтас, Иҫке Теләкәй, Шәрип, Ҡуян, Аҡтанышбаш, Ирмәш, Әзәкүл, Илсебай, Уразай, Таҡталасыҡ, Ямалы, Түбәнге Гәрәй ауылдарында Гәрәй ырыуы башҡорттары көн итә.\nГәрәй ырыуы башҡорттарының етәкселәре булып борон-борондар Мутин нәҫелдәре торған. Был данлыҡлы нәҫелде Гәрәй башҡорто Мөтә (Мөтиғулла) Йәнырыҫов башлап ебәргән. Уның уландарын Мутиндар тип атағандар. Ул Таҡталасыҡ ауылында йәшәй (хәҙерге Татарстандың Аҡтаныш районы). Ауылдың исеме - Таҡталасыҡ - уның килеп сығышы тураһында әйтеп тора. Ул Гәрәй башҡорттарының йәйләү урыны булған. Сөнки Аласыҡ һүҙенең бер мәғәнәһе йәйләүҙә көн итеү өсөн ҡабыҡ йәки ситәндән эшләнгән ҡаралтыны аңлата. Ә бында ауылдың исеме үҙе үк Таҡта аласыҡ икәнен әйтеп тора.\nАртабан Гәрәй улусы старшинаһы вазифаһы Мөтә Йәнырыҫовтың улы Тимер Мутинға күсә.\n1756 йылда Пруссия менән һуғыш башланғас Тимер Мутинды яуға киткән башҡорт ғәскәре (2500 яугир) башлығы Ҡыҙрас Муллаҡаевтың ярҙамсыһы итеп тәғәйенләйҙәр. Шулай итеп, Т. Мутин 1755-1756 йылдарҙағы башҡорт ихтилалы баҫтырылғандан һуң, Сенат Санкт-Петербургҡа килеп батшабикә Елизавета Петровнаға тоғролоҡҡа ант биреү өсөн башҡорттарҙан вәкилдәр ебәреү тураһында указ сығара. Әммә вәкилдәр өс йылдан һуң ғына, 1759 йылда ғына һайлана. Башҡорттарҙан 6 кеше, улар араһында Ҡаҙан даруғаһы башҡорттары исеменән Тимер Мутин вәкил булып Санкт-Петербургҡа бара.\nБашҡорт вәкилдәре пайтәхеткә барыу форсаты тейгән саҡта халыҡ мәнфәғәтен хәстәрләү сараһын күрергә тырыша. 1759 йыл Санкт- Петербургта булған саҡтарында һайланмыш башҡорттар Тимер Мутин инициативаһы менән Сенатҡа үтенес хатын яҙалар. Үҙҙәренең хатында улар башҡорт ерҙәрен баҫып алыуҙы тыйыу, бөтөн улустың (волостың) ризалығы менән генә купчийҙарҙы (ер һатып алыу тураһында килешеү) раҫлауҙы һорап, Сенатҡа мөрәжәғәт итә. Сөнки 1755-1756 йылғы башҡорт яуын баҫтырыуҙан файҙаланып, казактар башҡорт ерҙәрен баҫып ала башлай. Башҡорттарҙан һорап тормайынса, ялған купчийҙар менән аҫаба ерҙәрҙе үҙҙәренә яҙҙырыу осраҡтары күп була. Сенат 1759 йылдың 29 сентябрендә башҡорт вәкилдәренең үтенестәренә ҡолаҡ һала һәм башҡорт ерҙәрен баҫып алыуҙы ҡәтғи тыйыу тураһында указ сығара.\nТимер Мутинға Санкт-Петербургтан тыуған яҡтарына ҡайтырға насип булмай, ул 1759 йылдың декабрендә вафат була. Г әрәй улусында старшиналыҡ вазифаһы уның улы Аҙнағол Тимеровҡа күсә. Уның 1763 йылдан старшина булғанлығы документтарҙан билдәле. Ул 1773-1775 йылдарҙағы Бүгәсәү яуында ҡатнаша. 1774 йылдың ғинуарында Алабуға ҡәлғәһен (хәҙерге Татарстандың Елабуга ҡалаһы) ҡамауҙа тотҡан баш күтәреүселәр араһында була. 17 октябрь Ҡаҙан ҡалаһына властарға “ғәйебен” танырға (с повин ной) килә. Аҙнағолдо аманат сифатында Ҡаҙанда ҡалдыралар. Башҡорттар баш күтәрмәһен өсөн батша властары борон-борондан старшина, тархандарҙың үҙҙәрен йәки улдарын аманат рәүешендә тотор булған.\n1816 йылда Аҙнағол Тимеров 11-се башҡорт кантонында йорт (юртовой) старшинаһы булып хеҙмәт итә. Уның командаһында Гәрәй улысының 8 ауылы, шул иҫәптән Үрге һәм Түбәнге Такталасыҡ ауылдары булған. 1798 йылда кантон идаралығы системаһы индерелгәс, улустар йорттарға (юрт) бүленә. Йорттар исем менән түгел, ә һандар менән билдәләнеп йөрөтөлә. Был осорҙа инде Аҙнағолдоң улы Әхмәҙей Аҙнағолов (Мутин) та йорт старшинаһы булып хеҙмәт итә. Уның ҡарамағында биш ауыл теркәлгән. 1816 йылғы ревизия (халыҡ иҫәбен алыу) буйынса Үрге Таҡталасыҡ ауылында 285 кеше (башҡорттар) көн иткән. Заманына күрә ҙур башҡорт ауылы булған. Түбәнгеһендә 52 башҡорт һәм 89 типтәр (килешеү буйынса килеп ултырғандар) иҫәпләнгән. Аҙнағолдың тағы бер улы Туҡтағол Мутин 11-се башҡорт кантонында зауряд-сотник булып хеҙмәт итә.\nМилли хәрәкәт эшмәкәре Илдархан Мутин\nСәнғәт эшәмәкәре Мөхтәр Мутин\n1917-1919 йылдарҙа Башҡортостан автономияһы өсөн көрәштә Мутиндар әүҙем ҡатнаша. Илдархан Ибраһим улы Мутин милли хәрәкәт етәкселәренең береһе була, Зәки Вәлидиҙең яҡын арҡаҙашы, офицер Ғүмәр Мутин 3-сө Башҡорт уҡсы полкында хеҙмәт итә. Күренекле сәнғәт эшмәкәре Мөхтәр Мутин Башҡорт драма театры үҫешендә ҙур роль уйнай, ул 1922-1924 йылдарҙа театрҙың баш режиссеры була.\nСоветтар Союзы Геройы Шәриф Сөләймәнов\nКраснокама районы Яңы Ҡайынлыҡ ауылынан Советтар Союзы Геройы Шәриф Сөләймәнов Гәрәй башҡорттарының ғорурлығы булып тора. Арҙаҡлы йырсы, Башҡортостандың халыҡ артисы Филүс Гәрәев шулай уҡ Гәрәй ырыуы башҡорттарынан. Ул Краснокама районының Иҫке Йәнйегет ауылында тыуған.\nХалыҡ артисы йырсы Филүс Гәрәев\nБөгөн Гәрәй ырыуы башҡорттары үҙҙәренең данлы тарихы менән ҡыҙыҡһына, милли булмышты тергеҙергә ынтыла. Краснокама районының Аҡтанышбаш ауылы егете, Бөтөн донъя башҡорттары ҡоролтайы Башҡарма комитеты хеҙмәткәре Радик Бәхтиев был йүнәлештә әүҙем эш башҡара. Ул Гәрәй ырыуы башҡорттары ойошмаһын етәкләй. 2016 йылда Радик Бәхтиев Татарстандың Таҡталасыҡ ауылында Мутиндарға бағышланған иҫтәлекле таш асты. Үҙе лә ошо данлы нәҫелдән. Быйыл Башҡортостандың Дәүләт Йыйылышы - Ҡоролтай рәйесе К. Толкачев, Таҡталасыҡҡа барып, Мутиндарҙы иҫкә алыу тантанаһында ҡатнашты.\nГәрәй ырыуы башҡорттары ойошмаһы етәксеһе Радик Бәхтиев


Инфоурок / Начальные классы / Рабочие программы / Рабочая программа по внеурочной деятельности по башкирскому языку\nДәрестән тыш эшмәкәрлек буйынса эш программаһы дөйөм белем биреү буйынса дәүләт федераль стандарттары талаптарынан сығып төҙөлдө.\nУҡыусыларҙың дәрестән тыш эшмәкәрлеге көндөң икенсе яртыһында үткәрелә. Кластан тыш эш башланғыс класс өсөн эшләнгән төп белем биреү программалары рамкаһында ойошторола.\nБеҙ бик ҡатмарлы һәм мауыҡтырғыс донъяла йәшәйбеҙ, шул уҡ ваҡытта кешелек донъяһы күп яҡлы, берҙәм булырға тейеш. Тыуған илдең, рухи- әхләки байлыҡтарына таянмайынса беҙ патриот һәм лайыҡлы граждандар тәрбиәләй алмаясаҡбыҙ.\nЙолаларҙы, тарихты, рухи мәҙәниәтте йөрәк һәм күңел менән ҡабул итеү ғаилә, туғандар, мәктәп аша килә. Ошо саҡта ғына “атай йорто”, “тыуған ер”, “минең ғаиләм һәм туғандарым”, “Атайсал” төшөнсәһе баланың аңына кесе йәштән үк кереп ҡала, ә үҫә килә уның гражданлыҡ үҙаңы, патриотизмы аныҡлана.Рәсәй мәҙәниәтен ағастың ҙур олоно менән сағыштырып була, ә тамырҙары - башҡорт һәм шундай уҡ башҡа халыҡтарҙың мәҙәниәте.\nТүңәрәктең дөйөм йөкмәткеһе\nХәҙерге заманда йәштәрҙе әхләки, патриотик тәрбиәләү,уларҙың рухи байлығын үҫтереү башҡорт халҡының төп бурысы булып тора. Халыҡтың бай тарихында быуындарҙың бәйләнеше, халыҡ батырҙары, сәсәндәре, күренекле ғалимдары – быны киләсәк быуын белергә, танырға тейеш.\nМилли холоҡтоң һәйбәт сифаты: үҙ халҡыңдың тарихына һәм традицияларына ихтирам,Тыуған илгә,тыуған ергә һөйөү, әхләҡлелек,баҫалҡылыҡ,тыумыштан килгән матур тойғолар, яҡшылыҡҡа ынтылыштар – былар бөтәһе лә халыҡ оҫталарының ижады.\nИлдең иртәгәһе киләсәк быуындың ниндәй булыуынан килә, лайыҡлы граждандар булыр өсөн Тыуған илен һүҙҙә генә түгел, ә эше менән яратыусы ,үҙ тарихын, милли мәҙәниәтен, халыҡ традицияларын һаҡлаусы һәм үҫтереүсе булыу кәрәк. Башҡорт тарихының үткәне ҡатмарлы, шуға ҡарамаҫтан мәҙәниәте бай, рухы көслө. Тарихтың көтөлмәгән үҙгәрештәре,ауыр һынауҙары башҡорт халҡының намыҫын төшөрә алмаған. Халыҡтың үткәне бөйөк, киләсәге лә бөйөк булырға тейеш.\nБаланы тәрбиәләгәндә халыҡтың сәнғәт, ижад сығанаҡтарына мөрәжәғәт итеүҙе заман талап итә. Башҡорт халҡының бай һәм үҙенсәлекле күңел торошо фольклорҙың бөтә жанрҙарында асыла. Ҡабатланмаҫ халыҡ ижадын һаҡлау,яҡлау, уның традицияларын үҫтереү – уҡытыусыларҙың, сәнғәт әһелдәренең изге бурысы.\nХалыҡ бейеүҙәре, йыр һәм башҡа фольклор жанрҙары, халыҡ оҫталарының әҫәрҙәре кеше күңелендә тәрән хис тойғолар уята.\nБашланғыс дөйөм белем биреүҙең төп программаһының маҡсаты – сифатлы белем алыу өсөн мөмкинлектәр тыуҙырыу. Был балаларҙың ҡыҙыҡһыныуҙарын һәм шәхси талаптарын иҫәпкә алып төҙөлгән программалар системаһы ярҙамында кластан тыш эшмәкәрлек булараҡ ойошторола.\n«Ватан» түңәрәгенең программаһын үҙләштереү аша федераль дәүләт белем биреү стандарттарына тап килгән түбәндәге шәхси һөҙөмтәләр формалаша:\nбашҡорт йолаларын, мәҙәниәтен,тарихын үҙләштереү һәм ҡабул итеү;\nгражданлыҡ үҙаң һәм патриотизм тойғоһон формалаштырыу;\nрухи ҡиммәттәр,толерантлыҡ, үткәндәргә дөрөҫ баһа бирә белеү;\nТүңәрәктең уҡыу планындағы урыны. Программа 34 сәғәткә иҫәпләнгән (аҙнаһына 1 сәғәт).\nБашҡортостан (3 сәғәт).\n“Ватан”,”Тыуған ил” тураһында төшөнсә;\nМинең ғаиләм. (Атай, әсәй, ағай, апай,ҡусты,һеңле);\nБеҙ – мәктәптә. (уҡытыусы, уҡыусы, көндәлек, тәртип,көн режимы);\nБашҡорт аш-һыуы (3 сәғәт).\nҺөт аштары: (һөт, ҡаймаҡ, ҡорот, ҡымыҙ, эремсек, май.);\nҠамыр аштары: (туҡмас, һалма, бәлеш, бауырһаҡ);\nИт аштары: (тултырма, ҡаҙылыҡ);\nЙолалар. Байрамдар (4 сәғәт).\nХалыҡ йолалары.“Кәкүк сәйе”, “Ҡарға бутҡаһы”\n“Науруз”, “Һабантуй” байрамдары.\nКалендарь байрамдар. (1Май Яҙ һәм хеҙмәт байрамы, 8 Март халыҡ-ара Ҡатын- ҡыҙҙар байрамы, Яңы йыл байрамы, Тыуған көн байрамы, 9 Май Еңеү байрамы).\nБалалар уйындары. (2сәғәт).\n“Һәпәләк”, “Йөҙөк һалыу” уйындары.\n“Аҡ тирәк- күк тирәк”, “Йәшерәм яулыҡ” уйындары.\nБашҡорт халҡының өҫ һәм аяҡ кейемдәре (2 сәғәт).\nБашҡорт ҡатын-ҡыҙҙарының өҫ һәм аяҡ кейемдәре. (Елән, камзул, түшелдерек, селтәр, һаҡал, ҡашмау).\nИр-аттың өҫ һәм аяҡ кейемдәре. (Билбау, күлдәк, камзул, сәкмән, бишмәт, ситек, кәпәс, түбәтәй).\nБашҡорт халҡының биҙәнеү әйберҙәре. ( 1 сәғәт).\nБиҙәнеү әйберҙәре. (Алҡа, беләҙек, ҡашмау, балдаҡ).\nБашҡорт халҡының йырҙары һәм бейеүҙәре. (2 сәғәт).\nЙырҙар. (Таҡмаҡ, оҙон көй, башҡорт халыҡ йырҙары).\nБейеүҙәр. («Ете ҡыҙ», «Гөлнәзирә», «Өс таған», «Бишбармаҡ»).\nБашҡорт халыҡ музыка ҡоралдары (2 сәғәт).\nҠумыҙ һәм уның төрҙәре.(еҙ ҡумыҙ, ағас ҡумыҙ, һөйәк ҡумыҙ, ҡыл ҡумыҙ)\nМузыка ҡоралдары: ҡурай, дөңгөр,һорнай.\nа) Әкиәттәр «Ҡуян менән Арыҫлан», «Ҡурай». б) Йәнһүрәттәр;\nв) Көләмәстәр; г) Мәҡәлдәр, әйтемдәр; д) Йомаҡтар; е) Ҡобайырҙар;\nБашҡорт халыҡ кәсептәре (2 сәғәт).\nБашҡорт халҡының ғөрөф-ғәҙәттәре (4 сәғәт).\n“Исем ҡушыу”, “Бишек туйы”;\n“Кис ултырыу”, “Аулаҡ өй”;\nКөн торошона бәйле теләктәр.;Ҡояш апай, сыҡ,сыҡ! Яу, яу, ямғырым!\nЙомғаҡлау (2 сәғәт).Һабантуй байрамына әҙерлек. (Шиғырҙар ятлау,йырҙар, бейеүҙәр өйрәнеү. Һабантуй байрамы.\n1.Л.М. Михеева. Дәрестән тыш эшмәкәрлек буйынса программалар йыйынтығы. “Рәсәй халҡының байрамдары, традициялары һәм кәсептәре”. Мәскәү, “Вентана- Граф” 2013й.\n2.Журналдар: “Башҡортостан уҡытыусыһы”, “Ватандаш”, “Аҡбуҙат”, “Башҡорт халыҡ ижады” йыйынтығы.\n3. Башҡорт халыҡ ижады. Эпос, Өфө, 1973й./ Л.И.Нагаева. Көнсығыш башҡорттарының бейеүҙәре, Өфө, 1993й.\n4.Н.Б.Бикбулатова, Ф.Ф. Фәттәхова “ХIХ-ХХ быуаттарҙа башҡорттарҙың көнкүреше” Мәскәү, “Фән 1991й.”\n5.И.Ғ.Ғәләүетдинов “Балалар фольклоры” Өфө. Китап, 1994 й.\n6.Ф.А.Нәҙершина. “Әкиәт-хыял асҡысы, йомаҡ-зиһен асҡысы.”\nБашҡортостан (3 сәғәт)\n“Ватан”,”Тыуған ил” тураһында төшөнсә.\nНимә ул” Ватан”,”Тыуған ил”? төшөнсәләрен аңлатыу.\nҒаилә ағзаларын дөрөҫ (атай, әсәй, ағай, апай, ҡусты,һеңле …) әйтергә өйрәтеү.\nБеҙ – мәктәптә.\nМәктәп темаһы буйынса һүҙҙәрҙе үҙләштереү.\nБашҡорт аш-һыуы (3 сәғәт)\nБашҡорт халҡының һөт,ҡамыр,ит аштарын белеү, ҡоймаҡ бешерергә өйрәнеү. Аҙыҡ-түлек исемдәрен үҙләштереү, диалогта ҡулланыу.\nЙолалар. Байрамдар (4 сәғәт)\nХалыҡ йолалары. “Кәкүк сәйе”.”Ҡарға бутҡаһы.”\nХалыҡ йолалары менән танышыу.\nДини байрамдарҙы белеү.\nКалендарь байрамдар тураһында һөйләшеү, мәктәп күләмендә үткәрелгән байрамдарҙа ҡатнашыу\nБалалар уйындары (2 сәғәт)\n“Һәпәләк”,”Йөҙөк һалыу” уйындары.\nБилдәле булған бер- нисә уйынды өйрәнеү һәм уйнай белеү.\n“Аҡ тирәк-күк тирәк”,”Йәшерәм яулыҡ” уйындары.\nБашҡорт халҡының өҫ һәм аяҡ кейемдәре (2 сәғәт)\nБашҡорт ҡатын-ҡыҙҙарының өҫ һәм аяҡ кейемдәре.\nБашҡорт кейемдәренең үҙенсәлектәрен таный белеү. Элекке һәм хәҙерге кейемде сағыштырыу.\nИр-аттың өҫ һәм аяҡ кейемдәре.\nБашҡорт халыҡ кейемдәренең элементтары менән танышыу.\nБашҡорт халҡының биҙәнеү әйберҙәре (1сәғәт)\nҠатын- ҡыҙҙарҙың биҙәнеү әйберҙәренең төрҙәрен һәм нимәнән эшләнеүен асыҡлау.\nБашҡорт халҡының йырҙары һәм бейеүҙәре (2 сәғәт)\nБашҡорт халҡының таҡмаҡтары, оҙон көйҙәре, халыҡ йырҙары менән танышыу. Таҡмаҡтарҙы йырларға өйрәнеү.\nБейеүҙәр менән танышыу. “Ете ҡыҙ” бейеүен өйрәнеү.\nБашҡорт халыҡ музыка ҡоралдары (2 сәғәт)\nҠумыҙ һәм уның төрҙәре.\nҠумыҙҙа сиртеп ҡарау. Еҙ ҡумыҙ,ағас ҡумыҙ,һөйәк ҡумыҙ,ҡыл ҡумыҙ.\nМузыка ҡоралдарын тыңлап айыра белеү.\nБашҡорт халыҡ ижады (6 сәғәт)\nБер – нисә әкиәт менән танышыу, йомаҡтар сисергә өйрәнеү, көләмәстәр, әйтем- мәҡәлдәр уҡыу, ятлап алыу, ҡобайырҙар менән танышыу.\nБашҡорт халыҡ кәсептәре (2 сәғәт)\nБашҡорт халҡының солоҡсолоҡ һәм йылҡысылыҡ кәсептәрен өйрәнеү.\nБашҡорт халҡының ғөрөф-ғәҙәттәре (4 сәғәт)\nИсем ҡушыу.Бишек туйы.\nБашҡорт халҡының йолалары менән танышыу,йыр- бейеүҙәр өйрәнеү.\nКис ултырыу, аулаҡ өй.\nКөн торошона бәйле теләктәр.Ҡояш апай, сыҡ,сыҡ! Яу, яу, ямғырым!\nЯмғыр яуҙырыуға теләктәрҙе ятлау.\nБашҡорт халҡының орнаменттары менән танышыу, уларҙың үҙенсә-лектәрен өйрәнеү..\nЙомғаҡлау (2 сәғәт)\nҺабантуй байрамына әҙерлек.\nШиғырҙар ятлау,йырҙар, бейеүҙәр өйрәнеү.\nҺабантуй байрамын үткәреү.\nНомер материала: ДВ-188100


Башҡортостанда 17 меңдән ашыу кеше ВИЧ инфекциялы статусына эйә // Йәмғиәт | новости башинформ.рф\nБашҡортостанда 17 меңдән ашыу кеше ВИЧ инфекциялы статусына эйә\n18:22, 17 ноября 2015 Йәмғиәт\nӨФӨ, 2015 йыл, 17 ноябрь. /«Башинформ» мәғлүмәт агентлығы, Эльмира Сабирова/.\nРеспублика СПИД-ты, йоғошло сирҙәрҙе иҫкәртеү һәм уларға ҡаршы көрәш үҙәгендә иҫәптә торған кешеләрҙең һаны 17 093-кә етте, тип хәбәр итте «Башинформ» агентлығында уҙған журналистар менән осрашыуҙа үҙәктең баш табибы Рафаэль Яппаров.\nМедицина фәндәре кандидаты, СПИД-ты иҫкәртеү һәм уға ҡаршы көрәш буйынса Волга буйы округ үҙәгенең ВИЧ инфекцияны эпидемиологик күҙәтеү бүлеге мөдире Наталья Зайцева әйтеүенсә, Башҡортостан округтың сир күрһәткестәре юғары булған алты биләмәһе иҫәбенә инә.\n«2010 йылдан Волга буйы федераль округында ВИЧ инфекцияның 4,5 проценттан 13,6 процентҡа тиклем артыуы билдәләнә. 1 октябргә округта 217 мең ВИЧ инфекциялы теркәлгән. Зарарланыу 100 мең халыҡҡа 550,3 тәшкил иткән, йәки округта йәшәүселәрҙең ярты проценты сирле тип әйтә алабыҙ», — тине Наталья Зайцева.\nШуның менән бергә ул һүҙҙең асыҡланған ауырыуҙар хаҡында барыуына иғтибарҙы йәлеп итте, ысынында иһә ВИЧ инфекциялыларҙың һаны күберәк.\nНаталья Зайцева һүҙҙәренсә, йыл һайын округта яҡынса 5 миллион халыҡ ВИЧ-ҡа тест үтә.\nТеги: һаулыҡ һаҡлау,вич инфекция


Өфөлә Башҡортостан халыҡтары ассамблеяһының III съезы бара // Йәмғиәт | новости башинформ.рф\nӨфөлә Башҡортостан халыҡтары ассамблеяһының III съезы бара\n15:39, 28 апреля 2015 Йәмғиәт\nӨФӨ, 2015 йыл, 28 апрель. /«Башинформ» мәғлүмәт агентлығы, Гөлфиә Акулова/.\nӨфөлә, «Башҡортостан» дәүләт концерт залында, Башҡортостан халыҡтары ассамблеяһының III съезы үҙ эшен башланы. Сараға бөтә республиканан 350-гә яҡын делегат килгән. Съезд эшендә төбәк Башлығы Рөстәм Хәмитов, Башҡортостандың Дәүләт Йыйылышы Рәйесе Константин Толкачев, республика халыҡтары ассамблеяһы Советы рәйесе Әхәт Мостафин ҡатнаша. Съезд ҡунаҡтары араһында — Рәсәй Президентының эске сәйәсәт буйынса идаралығы етәксеһе урынбаҫары Михаил Белоусов, Рәсәй Президентының Волга буйы федераль округындағы тулы хоҡуҡлы вәкиле урынбаҫары Олег Мельниченко, Рәсәй халыҡтары ассамблеяһы Советы рәйесе урынбаҫары Назиржон Абдулғәниев.\nСарала милли-мәҙәни үҙәктәрҙең халыҡ ижады күргәҙмәһе ойошторолған, шулай уҡ китаптар һәм белем биреү программалары бар.\nФорумдың программаһында пленар ултырышта ҡатнашыусыларҙың мөһим темаларға сығыштары планлаштырылған. Съезд делегаттары Башҡортостан халыҡтары ассамблеяһының һуңғы йылдарҙағы эшмәкәрлеген тикшерәсәк, киләсәккә уның эш йүнәлештәрен билдәләйәсәк. Бынан тыш, съезда ойошма Советының яңы составы һайланасаҡ — хәҙер бер рәйес урынына тиң хоҡуҡлы өс рәйестәш буласаҡ.\nХалыҡтар ассамблеяһы республикала йәшәгән милләт вәкилдәренең рәсми теркәлгән 30-ҙан ашыу милли-мәҙәни йәмғиәтен берләштерә. Власть органдары менән милләт-ара мөнәсәбәттәрҙе камиллаштырыуға йүнәлтелгән һөйләшеү алып барыу, Башҡортостанда тыныслыҡты һәм татыулыҡты һаҡлау уның бурыстарының береһе булып тора.\nТеги: халыҡтар ассамблеяһы,милли мәҙәниәт


Максим Забелин Башҡортостандың һаулыҡ һаҡлау министры вазифаһын башҡарыусы итеп тәғәйенләнде // Сәйәсәт | новости башинформ.рф\n9:19, 14 декабря 2018 Сәйәсәт\nӨФӨ, 2018 йыл, 14 декабрь. /«Башинформ» мәғлүмәт агентлығы/.\nБашҡортостан Башлығы вазифаһын ваҡытлыса башҡарыусы Радий Хәбировтың указы менән Максим Забелин республиканың һаулыҡ һаҡлау министры урынбаҫары вазифаһын башҡарыусы итеп тәғәйенләнде.\nЗабелин Максим Васильевич 1979 йылдың 17 июлендә Курск өлкәһенең Суджа ҡалаһында тыуған. Хәрби-медицина академияһын (Санкт-Петербург), Хәрби-медицина академияһы интернатураһын, Рәсәй Оборона министрлығы Табиптарҙы камиллаштырыу дәүләт институтының клиник ординатураһын тамамлаған. Рәсәй Федерацияһы Президенты ҡарамағындағы Халыҡ хужалығы һәм дәүләт хеҙмәте академияһында МВА дәрәжәһен алған. Медицина фәндәре докторы.\nХеҙмәт эшмәкәрлеген 2003 йылда Курск ҡалаһында Рәсәй Оборона министрлығы авиабазаһының медицина хеҙмәте начальнигы булып башлай.\n2003 – 2005 йылдарҙа – Рәсәй Оборона министрлығы гарнизоны госпитале хирургия бүлегенең өлкән ординаторы (Курск ҡалаһы).\n2008 – 2009 йылдарҙа – Рәсәй Оборона министрлығы база госпиталенең хирургия бүлеге начальнигы (Мәскәү өлкәһенең Наро-Фоминск ҡалаһы).\n2009 йылда – Рәсәй Оборона министрлығы Табиптарҙы камиллаштырыу дәүләт институтының хиругия кафедраһы доценты (Мәскәү ҡалаһы).\n2010 – 2012 йылдарҙа – 67-се ҡала клиник дауаханаһы онкологы (Мәскәү ҡалаһы).\n2012 – 2013 йылдарҙа – 50-се ҡала клиник дауаханаһының хиругия бүлеге мөдире (Мәскәү ҡалаһы).\n2013 – 2015 йылдарҙа – Мәскәү өлкә онкология дипансеры баш табибының медицина бүлеге буйынса урынбаҫары.\n2015 йылдан – Рәсәй Федерацияһының дәүләт ғилми үҙәге – А.И.Бурназян исемендәге Федераль медицина биофизика үҙәгенең Дипломдан һуң профессиональ белем биреү институтының онкология һәм медицина физикаһы менән радиация медицинаһы кафедраһы мөдире.\n2015 – 2017 йылдарҙа – Рәсәй Федерацияһының дәүләт ғилми үҙәге – А.И.Бурназян исемендәге Федераль медицина биофизика үҙәгенең генераль директоры урынбаҫары – баш табибы.\n2017 – 2018 йылдарҙа – Федераль медик-биологик агентлығы етәксеһе урынбаҫары.\n2018 йылда – Рәсәй Һаулыҡ һаҡлау министрлығы Милли медицина радиология тикшеренеү үҙәгенең генераль директоры урынбаҫары.\nТеги: тәғәйенләү, министрҙар, һаулыҡ һаҡлау


Башҡортостан киләсәктә йылына 5 миллион турист ҡабул итергә әҙер | ГТРК «Башкортостан» — Новости Уфы и РБ\nБашҡортостан киләсәктә йылына 5 миллион турист ҡабул итергә әҙер\n12 October 2021 — 12:21 ГТРК «Башкортостан»\nЯрты йылда иһә республикаға 1 миллион 900 мең сәйәхәтсе килгән. Төбәк менән танышыусылар медицина, йәғни, сәләмәтлек тармағын һайлай. Тимәк, улар шифаханаларға өҫтөнлөк бирә. “Ҡарағай” һауыҡтырыу комплексы ла үҙ мөмкинлеген киңәйтә. Яңыртылған дауалау-диагностика комплексы, теркәү үҙәге – былар республика көнөнә үҙенсәлекле бүләк. Мәсетле районындағы иң ҙур предприятие – Ҡарағай шифаханаһы хәҙер үҙ мөмкинлеген киңәйтә. Диагностикалау һәм дауалау өсөн тәғәйенләнгән 3 ҡатлы бина хәҙер Европа кимәлендәге клиникаларға тиң. Ҡарағай шифаханаһы Башҡортостан ғына түгел, ә Ырымбур, Силәбе, шулай уҡ Рәсәйҙең башҡа төбәктәрендә йәшәүселәр араһында ла киң билдәле. Бында республиканың төрлө райондарынан йыл һайын тиерлек килеүселәр байтаҡ. Шифахана йылдан-йыл үҙгәрә, ти ҡарағай урманының дауаһын, минераль һыуҙар шифаһын, табиптар ҡулының йомшаҡлығын белгән ял итеүселәр. Тиҙҙән “Ҡарағайҙы” танып булмаясаҡ. Шифаханала алып барылған төҙөкләндереү, биләмәне тәртипкә килтереү, заманса ҡорамалдар ҡайтарыу. Былар эштәрҙең тәүге аҙымы ғына. Тағы бер проект тураһында айырым әйтергә кәрәк. Ҡарағайҙа 9 ҡатлы ял корпусы төҙөү проекты тикшерелә. Туҡлыҡлы ризыҡ, саф һауа, тыныслыҡ ҡына түгел. ҡарағайҙың һыуы йән сихәте, тән рәхәте. Яңылыҡтар бының менән генә бөтмәй. Ҡарағай үҙ серҙәрен асырға ашыҡмай. Шуға ла шифахана ял итергә теләүселәрҙең үҙҙәрен саҡырып, һаулығын нығытырға саҡыра.


Берҙәм тауыш биреү көнө билдәләнде | ГТРК «Башкортостан» — Новости Уфы и РБ\nБерҙәм тауыш биреү көнө билдәләнде\n31 мая 2019 — 13:49 ГТРК «Башкортостан»\nБашҡортостан Парламенты яҙғы сессиялағы һуңғы ултырыштарының береһен үткәрҙе. Урындағы үҙидаралыҡ, һайлауҙар, бюджет үтәлеше, социаль сәйәсәт. Дәүләт Йыйылышы-Ҡоролтайҙың сираттағы ултырышында ҡаралған хоҡуҡи акттарҙың күбеһе ошо йүнәлештә ине. Республиканың закондар сығарыу буйынса төп органы депутаттары Федераль закондарға ла үҙрәшетрә индереү тәҡдимен яһай. Уларҙың береһе пасажирҙар ташыу һәм автомобиль йөгөнә бәйле. Шулай ҙа, айырым хоҡуҡи документтар тураһында ентекләберәк әйтергә кәрәк. Мәҫәлән, “Башҡортостан Республикаһы башлығын һайлау көнөн” билдәләү. Федераль ҡануниәткә ярашлы, был датаны тап субьекттарҙың закондар сығарыу палаталары аныҡларға бурыслы. Башҡортостан парламентарийҙары иһә Республика башлығын һайлау көнө тип һигеҙенсе сентябрҙе атай. Тап сентябрҙең икенсе йәкшәмбеһендә ил кимәлендә лә “берҙәм тауыш биреү көнө” уҙа. Ә Башҡортостандың сауҙа системаһында йәнә лә үҙгәрештәр көтөлә. Ҡануниәт тап спиртлы һәм составында спирт булған эсемлектәрҙе һатыуға ҡағыла. Дәүләт Йыйылышы – Ҡоролтай депутаттары кибеттәрҙә Йәштәр көнөндә, Беренсе сентябрь – уҡыу йылы башланған көндә араҡы-шарап һатыуҙы тулыһынса тыйыу яғында. Һабантуйҙар уҙған көндә лә райондарҙа ошондай продукция сауҙанан тылыһынса алына. Үҙгәрештәр араҡы-шарап менән сауҙаға ғына түгел, шулай уҡ тәмәке һәм тәмәке тартыуҙы ҡабатлаусы һәм тәмәкеһеҙ әйберҙәр, йәғни, вейптар тартыуҙы ла кәметеү яғында. Башҡортостан парламенты депутаттары алдындад киләһе сессияла тағы ла яңы закон проекттар өҫтөндә эшләргә тура киләсәк. Уларҙың береһе – интернаттарҙа тәрбиәләнгән балаларҙы фатир менән тәьмин итеү генә түгел, ә уларға уҡыуҙа, белем алыуҙа ярҙам күрһәтеүсе закондарҙы камиллаштырыу. Ошондай тәҡдим менән республикала балалар хоҡуҡтарын яҡлау буйынса вәкил Милана Скоробогатова сығыш яһай. Омбудсмен, шулай уҡ, республикала сабыйҙар һәм бәлиғ булмағандар араһындағы енәйәтселектең артыуына ла борсолоу белдерә. Башҡортостан Парламенты депутаттары республикала Хөкүмәт тарафынан дәүләт мөлкәтен хосусилаштырыу йәһәтенән алып барылған эшкә лә үҙ баһаһын бирҙе. Ҡорлтай депутататры Федераль орган – Дәүләт думаһына ла айырым документтар тапшырасаҡ. был үҙгәрештәр айырым закондарға өҫтәмәләр индереүгә бәйле.Башҡортостан парламентының был ултырышын Дәүләт йыйылышы- Ҡоролтайҙың яҙғы сессиялағы һуңғы кәңәшмәләренең береһе тп баһаларға кәрәк. Ҡаралған закон проекттарының социаль йүнәлешле булыуы ла иғтибарға лайыҡ. Көҙгө сессияла ла ошо маҡсатлы документтар һаны артыр, тигән фараздар бар.


Башҡортостан Башлығына дәғүә иткән барлыҡ кандидаттар тауыш биреп бөттө - Bash.News\nБашҡортостан Башлығына дәғүә иткән барлыҡ кандидаттар тауыш биреп бөттө https://bash.news/news/104930_bashortostan_bashlyyna_d_itkn_barly_kandidattar_tauysh_birep_btt\nУлар «Гражданлыҡ көсө» сәйәси партияһынан Владимир Барабаш, «Яблоко» партияһынан Зөлфиә Ғайсина, «Ғәҙел Рәсәй»ҙән Юрий Игнатьев, «Рәсәй патриоттары»нан Рәфис Ҡадиров, «Пенсионерҙар социаль ғәҙеллек өсөн» партияһынан Владимир Кобзев, Коммунистарҙан Юнир Ҡотлоғужин, Либерал-демократтарҙан Иван Сухарев һәм «Берҙәм Рәсәй» партияһынан Радий Хәбиров.\nҺайлау участкаларында бөгөн ғәҙәти булмаған йәнлелек, хатта, өҫтәлдәр янында сират йыйылып китә. Был юлы тауыш биреүселәр араһында өлкән, урта быуын вәкилдәре генә түгел, йәштәр ҙә күп. Тотош ғаиләләре менән килеүселәр ҙә бар.\nБерҙәм һайлау көнөндә кандидаттар үҙҙәре лә тауыш бирә. Республика Башлығына дәғүә итеүселәрҙән иң беренсе булып Юрий Игнатьев гражданлыҡ бурысын үтәне. «Ғәҙел Рәсәй» партияһы вәкиле Сипайлово биҫтәһендәге 283-сө һайлау участкаһында теркәлгән. Бөгөн беҙ Башҡортостандың киләсәген билдәләйбеҙ,тине ул.\nРадий Фәрит улы тормош иптәше Каринэ Хәбирова менән «Башҡортостан» концерт залында иртәнге ун берҙә тауыш бирҙе, улар теркәү урыны буйынса тап ошо 109-сы участкаға ҡарай. Бөгөн Башҡортостан өсөн бик яуаплы, хәл иткес көн, иң мөһиме сәйәси компанияның ғәҙел, законлы үтеүе, тине Радий Фәрит улы.\nҠадировтар ғаиләһе тауыш биргән участка баш ҡаланың «Башҡортостан» ҡунаҡханаһында урынлашҡан. Рәфис Фәиз улы «Рәсәй патриоттары» фирҡәһенең кандидаты. Журналистар менән аралашҡанда икеле тойғолар кисереүен белдерҙе, еңеүгә лә, еңелеүгә лә берҙәй әҙермен тине ул.\nВладимир Кобзев сәйәси темаларҙы яҡтыртҡан блогер булараҡ билдәле. Республика башлығына кандидат булып «Пенсионерҙар социаль ғәҙеллек өсөн» партияһынан теркәлгән. Оҙайлы, көсөргәнешле дебаттарҙан һуң әле арыу һиҙелә, һайлауҙан һуң ял кәрәк, ә дөйөм алғанда үҙ фекеремде халыҡҡа еткерә алдым тип уйлайым, тине ул.\nКоммунистар партияһынан кандидат Юнир Ҡотлоғужин Өфөнөң Нуғай ауылындағы 288-се һайлау участкаһында тауыш бирҙе. Гражданлыҡ бурысын ул яңғыҙы ғына үтәмәне. Һайлауға кандидат тормош иптәше, балалары һәм ейән ейәнсәрҙәре менән килгән. Юнир Ҡотлоғужин һайлауҙың тыныс һәм эшлекле шарттарҙа үтеүен билдәләне.\n«Гражданлыҡ көсө» партияһы вәкиле Владимир Барабаш Затон биҫтәһендәге 205-се һайлау участкаһында тауыш бирҙе. Ул һайлауға улы менән килгән. Кәйеф яҡшы, хатта байрамса, әммә проблемалар ҙа юҡ түгел, штабта ошо мәсьәләләрҙе көйләү менән шөғөлләнәбеҙ, тине Владимир Барабаш.\nЛиберал-демократик партия вәкиле Иван Сухаревтың һайлау участкаһы Өфөнөң Мөбәрәков урамындағы 9-сы мәктәптә урынлашҡан, кандидат тауыш биреүгә ҡатыны менән килде. Сәйәси компанияла закон боҙоуға юл ҡуйылмаҫ тип ышанам, фальсификация өсөн иректән мәхрүм итеү ҡаралған, тип белдерҙе ул.\nКандидаттар араһында берҙән-бер гүзәл зат вәкиле Зөлфиә Ғайсина, ул Сипайлово биҫтәһенең 29-сы мәктәбендә урынлашҡан һайлау участкаһында тауышы бирҙе. Зөлфиә Риф ҡыҙы әйтеүенсә, көн бик ҡатмарлы башланған, участкаларға уның исеменән, ялған ҡултамға менән сит кешеләр күҙәтеүсе булып барған.\nБыйыл һайлау ваҡытының иртәнге сәғәт етенән киске туғыҙға тиклем оҙайтылыуы халыҡ өсөн бик уңайлы, эштән һуң да тауыш биреп өлгөрөргә мөмкин. Һайлау сәйәси компания ғына түгел, ул төбәктең социаль-ижтимағи системаһына һынау ҙа булып тора, ти участка ағзалары. Йәштәрҙең күңеленә илһөйәрлек тойғоһо һалыу ҙа тап ошондай сараларҙан башлана. Был юлы күҙәтелгән әүҙемлек иһә йәмғәтселектең республика киләсәгенә битараф булмауын иҫбатлай.


Башҡортостан йылдың мөһим сәйәси кампанияһына әҙерләнә | ГТРК «Башкортостан» — Новости Уфы и РБ\n03 сентября 2018 — 15:36 ГТРК «Башкортостан»\nТеүәл бер аҙнанан республиканың алтынсы саҡырылыш парламенты депутаттары исеме иғлан ителәсәк. Әле фирҡәләр үҙ кандидаттары өсөн өгөтләү алып бара, ә ҡала – райондарҙың территориаль һайлау комиссияларында иһә тауыш биреүселәрҙе барлайҙар. Башҡортостан парламентына 110 депутат һайланырға тейеш. Уларҙың яртыһы фирҡәләр исемлеге буйынса үтһә, тағы ла 55 кандидат бер мандатлы һайлау округтарынан. Ә 110 урынға иһә әле 1 мең 20 кандидат дәғүә итә. Фирҡәләр өсөн дә әле иң ҡыҙыу мәл. Партиялар үҙ кандидаттарының агитация кампанияһын үткәрә. Ошо көндәрҙә “Берҙәм Рәсәй” партияһының Башҡортостандағы төбәк бүлексәһе ағзалары ла алдағы тауыш биреүгә бәйле мәсьәләләр буйынса ултырыш үткәрҙе.30 августа “Башҡортостан республикаһының “Йәмәғәт палатаһы” һәм һайлауҙа ҡатнашасаҡ партиялар араһында “Ғәҙел һайлауҙар өсөн” тигән килешеүгә ҡул ҡуйылды. “Йәшелдәр” партияһының төбәк бүлексәһе Өфөгә килгән Саксония Ландтагы рәсми делегацияһы менән ике яҡлы әңгәмә ҡорҙо.Ә бына ЛДПР партияһы Дим ҡасабаһында яңы уҡыу йылы башланыу алдынан балалар һәм ата-әсәләр өсөн ихата байрамын үткәрҙе.Коммунистар партияһы вәкилдәре лә һайлауҙарға етди әҙерләнә. Фирҡә ағзалары халыҡ менән эшләүгә өҫтөнлөк биргән. Электоратты борсоған мәсьәләләр беренсе урында булырға тейеш, тип иҫәпләй коммунистар. Әле республика халҡы буласаҡ депуттарҙың програмалары менән таныша, осрашыуҙарҙа уларға төрлө өлкәләргә ҡағылған һорауҙар бирә. Башҡортостанда 29 августан участка һайлау комиссиялары эш башланы. Туғыҙынсы сентябрь, иртәнге һигеҙҙә республикала барлығы 3 мең 391 һайлау участкаһы асылырға тейеш. Тауыш биреү пункттарының 35-е халыҡтың ваҡытлыса йәшәү урындарында эшләйәсәк. Дәүләт йыйылышы-Ҡоролтай һайлауҙарында быйыл 5 меңгә яҡын кеше “мобиль һайлау” ярҙамында тауыш бирә. Агитация 7 сентябргә тиклем дауам итә. Ә 8 сентябрь Дәүләт йыйылышы-Ҡоролтай депутаттарын һайлауға бер тәүлек ҡалғанда “тынлыҡ көнө” иғлан ителә.


21 Ноябрь 2019, 11:25\n2019 йылдың көҙөнән бөтә банктар һәм микрофинас ойошмалары кредитты яңы ҡағиҙәләр буйынса бирә башланы. Хәҙер кешенең килеменән тыш, «бурыс йөкләмәһе күрһәткесе» — уның дөйөм килемендә барлыҡ кредиттары (шул иҫәптән ул дәғүә иткән) буйынса түләүҙәр өлөшө иҫәпкә алына.\nӘгәр килемдең яртыһынан ашыуы кредит һәм займ түләүгә китә икән, бурыс йөкләмәһе күрһәткесе юғары тип һанала. Был хәүефле, сөнки аҙ ғына финанс ауырлыҡтары килеп тыуһа, кешенең, түләй алмайынса, бурыс һаҙлығына батыуы ихтимал.\nРәсәй банкы республика бүлексәһенең матбуғат хеҙмәте хәбәр итеүенсә, йыл башынан банктар Башҡортостанда йәшәүселәргә 258,6 миллиард һумлыҡ кредит биргән. Был уҙған йылдың ошо осорона ҡарағанда 14% күберәк. Тағы 463,8 миллиарды – элекке йылдарҙан ҡалған бурыс. Шул сумманың яртыһынан ашыуы — ҡулланыусылар кредиты. Аналитиктар билдәләүенсә, ваҡытында түләмәүселәр өлөшө кәмей. Йәғни халыҡ бурысҡа аҡса алыр алдынан ныҡлап уйлай. Был хаҡта тулыраҡ ошонда.


Өфөлә «Үҙебеҙҙекен бел: Башҡортостан» тигән тәүге туристик онлайн-күргәҙмә үтә // Иҡтисад | новости башинформ.рф\nӨфөлә «Үҙебеҙҙекен бел: Башҡортостан» тигән тәүге туристик онлайн-күргәҙмә үтә\n10:52, 7 ноября 2016 Иҡтисад\nӨфөлә «Үҙебеҙҙекен бел: Башҡортостан» тигән тәүге туристик онлайн-күргәҙмә үтә Фото: timeru.com\nӨФӨ, 2016 йыл, 7 ноябрь. /«Башинформ» мәғлүмәт агентлығы, Ольга Мортазина/.\n17 ноябрҙә Өфөлә «Үҙебеҙҙекен бел: Башҡортостан» тигән тәүге туристик онлайн-күргәҙмә үтә. Башҡортостан Хөкүмәтенең матбуғат хеҙмәтендә хәбәр итеүҙәренсә, уның төп бурысы — Рәсәйҙә һәм Бойондороҡһоҙ Дәүләттәр Берләшмәһендә республиканың туристик мөмкинлектәрен үҫтереү. Күргәҙмәне ун федераль туроператор ҡатнашлығында Башҡортостандың Эшҡыуарлыҡ һәм туризм буйынса дәүләт комитеты һәм Profi. Travel компанияһы ойоштора.\nКүргәҙмә тура эфирҙа бара. Сараны Рәсәйҙең һәм Бойондороҡһоҙ Дәүләттәр Берләшмәһе илдәренең туризм тармағы белгестәре лә күрә ала.\nЭшлекле программа сиктәрендә Башҡортостандың туристик эшҡыуарлыҡ вәкилдәре иң яҡшы тәҡдимдәре менән таныштыра. «ВДНХ-Экспо» залында республиканың төп туроператорҙары, тау саңғыһы курорттары, отелдәре, шифаханалары һәм башҡа объекттары күрһәтелә. Төбәктең туристик-рекреацион ҡеүәтен үҫтереүҙең мөһим мәсьәләләре буйынса бер нисә дискуссия ойоштороу ҙа ҡаралған.


Республикала 180 меңдән ашыу бала киҙеү һәм киҫкен респиратор вирус инфекцияһы менән ауырыған – Роспотребнадзор // Йәмғиәт | новости башинформ.рф\n9:00, 25 апреля 2018 Йәмғиәт\nРеспубликала 180 меңдән ашыу бала киҙеү һәм киҫкен респиратор вирус инфекцияһы менән ауырыған – Роспотребнадзор Фото: Олег Яровиков\nӨФӨ, 2018 йыл, 25 апрель. /«Башинформ» мәғлүмәт агентлығы, Ксения Калинина/.\nБашҡортостан биләмәһендә киҙеү һәм киҫкен респиратор вирус инфекцияһы менән ауырыуҙың эпидемик сиге 2017-2018 йылдар эпидемия миҙгелендә 5 февралдән 15 апрелгәсә ун аҙна дауамында теркәлде. Был ваҡыт эсендә 275 303 кеше (Башҡортостан халҡының 6,8 проценты) киҙеү һәм киҫкен респиратор вирус инфекцияһы менән ауырыған, балалар һаны – 180 763 (республикалағы балаларҙың 23,1 проценты). Роспотребнадзорҙың төбәк идаралығы мәғлүмәттәре буйынса, дөйөм алғанда ауырыған балалар һаны 65,7 процент тәшкил иткән.\nТеги: Роспотребнадзор, киҙеү, киҫкен респиратор вирус инфекцияһы


Бланка Намюрская — Башҡорт Википедияһы\nфранц. Blanche de Namur\nБельгия, Намюр[d], Намюр[d]\nБланка Намюрская Викимилектә\nБланка Намюрская (франц. Blanche de Namur, норв. Blanka av Namur, швед. Blanka av Namur, лат. Blanca Namurcensis; 1320, Намюр, Намюр — 1363, Тенсберг замогы (Норвегия короллеге) — Дампьер нәҫеленән маркграф Намюр Жан I өлкән ҡыҙы, кейәүҙә саҡта — Швеция һәм Норвегия королеваһы.\nУрта быуатта иң билдәле норвег һәм швед королеваларының береһе. Сәйәси һәм йәмәғәт тормошонда әүҙем эш алып бара. Халыҡ мөхитендә уның тураһында күп хикәйәләр һәм йырҙар ижад ителгән.\n1.2 Норвегия һәм Швеция королеваһы\n2 Никахы һәм нәҫеле\nБланка яҡынса 1320 йылдар тирәһендә Намюр ҡәлғәһендә тыуа. Ул Дампьерҙар йортоноң маркграфы Намюр Жан I һәм уның ҡатыны — Капетингтар династияһы тармағынан Мари д’Артуаның ҡыҙы була. Атаһы буйынса ул Фландрия графтары, әсәһе яғынан — Франция королдәре сығышынан була.\nҮҙенең бала сағын Фландриялағы графтар резиденцияһында Винендейл һарайында үткәрә, бында принцессаға ярашлы яҡшы ғына белем ала.\nМагнус Эрикссон, Норвегия һәм Швеция короле, маркграф Намюрҙың ҡыҙының матурлығы тураһында ишетеп, 1334 йылдың июнендә уны шәхси һората. Уға ризалыҡ менән яуап бирәләр. 1335 йылдың авгусында никахлашҡан принцесса Швецияға китә.\nНорвегия һәм Швеция королеваһы[үҙгәртергә | вики-тексты үҙгәртергә]\n1335 йылдың октябрь йәки ноябрь башында, бәлки Бохус замогында туй үтә. Туй бүләге сифатында Бланка иренән Норвегиялағы Тёнсберг провинцияһын, Швециялағы Лёдёсты һәм Хизинген утрауындағы Линдхольмен замогын ала. 1353 йылда Тенсбергты Бохус, Марстранд, Эльфсиссель, Ранрика һәм Боргарсисселға алмаштыра.\n1336 йылдың 24 июнендә (21 июль) Стокгольмда Бөйөк сиркәүҙә Бланка Норвегияның, Швецияның һәм Сконеның королеваһы тип тәғәйенләнә. Киләһе йылда ул беренсе балаһын таба.\nИренең идара итеү ваҡыты ике короллектә лә иҡтисади һәм сәйәси тотороҡһоҙлоҡ ваҡытына тура килә. 1355 йылда уларҙың өлкән улы, Швеция тәхет вариҫы булырға тейеш Эрик, бәләкәй ҡустыһы Хакон инде Норвегияның короле булған тип, дәүләт түңкәрелеше ҡыла. Ул Швециялағы хакимлыҡты законһыҙ рәүештә тартып ала һәм Дания менән һуғышҡа әҙерләнә башлай, әммә сәйер шарттарҙа ҡапыл үлеп ҡала. Уны ҡатыны менән әсәһе ағыулап үлтергән, тигән имеш-мимештәр барлыҡҡа килә.\nКоролева Бланка аҡыллы ғына түгел, ә матур ҡатын-ҡыҙ булған тип күрһәтә хәҙерге заман сығанаҡтары. Әммә тере сағындағы уның бер генә һүрәттәре лә һаҡланмаған. 1346 йылда королева документының мисәтендә ҡатын-ҡыҙ һүрәтләнә, билбауһыҙ оҙон күлдәктә, уң ҡулында скипетр һәм башына таж кейгән. Бланка Намюрская швед короле һарайында сәнғәткә зауыҡ уята, шағир һәм рәссамдарҙы һарайға ылыҡтыра. Билдәле булыуынса, күпмелер ваҡыт королеваның фрейлинаһы булып билдәле изге Бригитта Шведская була.\n1363 йылдың апрелендә кесе улының туйынан һуң королева Бланка, фаразлауҙар буйынса Тенсбергта вафат була. Үлгән ваҡыты һәм ерләнгән урыны әлегә тиклем билдәләнмәгән. Васыятына ярашлы, королева Вадстен аббатлығында ерләнгән булырға тейеш.\nНикахы һәм нәҫеле[үҙгәртергә | вики-тексты үҙгәртергә]\n1335 йылдың октябрендә — ноябрь башында Бланка Намюрская Швеция короле Магнус II, Норвегия короле Магнус VII, Седерманландскийҙың улы Эрик Магнуссондың һәм принцесса Ингеборга Норвежскаяның улдары Магнус Эрикссонға (1316 —1.12.1374) кейәүгә сыға. Был никахтан биш бала тыуа. Өс ҡыҙ, исемдәре билдәһеҙ, сабый ваҡыттарында вафат булалар һәм Ас аббатствоһында ерләнәләр. Ике улы ғына иҫән ҡала:\nпринц Эрик Норвежский һәм Шведский(1339 — 21.06.1359), Швецияның буласаҡ короле Эрик XII 1356 йылда Изге Рим империяһы императоры Людовик IV ҡыҙы принцесса Беатрисе Баварская (1344 — 25.12.1359) менән никахлаша;\nпринц Хакон Шведский һәм Норвежский (1340 — 11.09.1380), Хакон II исемендә Швецияның һәм Хакон VI исемендә Норвегияның буласаҡ короле, 1363 йылда Дания короле Вальдемар IV Аттердагтың ҡыҙы принцесса Маргарита Датскаяға (1353 — 28.10.1412) өйләнә.\nБалалар өсөн швед халыҡ йырҙарының береһе «Rida, rida heter hästen Blanka ranka» (Бланка исемендәге атҡай, йөрөт мине, йөрөт тубығыңа ултыртып) Альберт Эдельфельтаны «Королева Бланка[sv]» тип аталған билдәле картинаһын яҙыуға дәртләндерә (1877). Унда королева кинйә улы Хаконды тубығына ултыртып һикертеп ултырған ҡиәфәттә һүрәтләнә.\nКоролеваның исемен билдәле һыра компанияһы Брассери дю Бок йөрөтә.\nhttps://ba.wikipedia.org/w/index.php?title=Бланка_Намюрская&oldid=794660 ҡабул ителгән\n1320 йылда тыуғандар\n1363 йылда вафат булғандар\nНорвегияла вафат булғандар\nБыл бит һуңғы тапҡыр 05:42 31 март 2018 үҙгәртелгән.


Бөгөн Кушнаренко районында Рәсәй президенты янындағы дөйөм тәғәйенләнештәге авиацияны үҫтереү мәсьәләләре буйынса комиссияның эшсе ултырышы үтә.\nУл «Асыҡ һауа» туғыҙынсы Бөтә Рәсәй авиация менән мауығыусылар слеты һәм махсус бәләкәй авиация күргәҙмәһе сиктәрендә ойошторола. Башҡортостанда авиацияны үҫтереү мәсьәләләре бөгөн республика етәксеһе Рөстәм Хәмитов менән Рәсәй президенты ярҙамсыһы Игорь Левитин осрашыуында ла тикшерелде. Рөстәм Хәмитов билдәләүенсә, авиация ярҙамында төбәктә пассажирҙар ташыу күләме йыл һайын 15 процентҡа артып тора. «Өфө» аэропорты йылына ике миллиондан ашыу пассажирҙы хеҙмәтләндерә. Киләсәктә был һандың тағы ла артыуы көтөлә. Сөнки Башҡортостандың һауа ҡапҡаһында әле төҙөлөш эштәре бара. Шулай уҡ дөйөм тәғәйенләнештәге авиация ла республика өсөн мөһим йүнәлештәрҙең береһе.


Нефтекама ҡалаһында хаҡтар буйынса рейд үтте\nУл Башҡортостан прокуратураһы күрһәтмәһе буйынса ойошторолған. Сарала прокуратура, полиция, Рәсәй ҡулланыусылар хоҡуғын күҙәтеү хеҙмәте, ҡала хакимиәте хеҙмәткәрҙәре ҡатнашты.\nРейд сиктәрендә улар шәкәр, он, йомортҡа, ит, май, икмәк һәм башҡа аҙыҡ-түлеккә хаҡтарҙы тикшерҙе. Халыҡ әйтеүенсә, тикшереү урынлы, сөнки хаҡ күтәрелгәндән-күтәрелә.\nШуға ҡарамаҫтан, бер нисә магазинды үткән тикшереүселәр хаҡтарҙың самаһыҙ артыуын асыҡламаны. Сауҙа селтәрҙәре лә хаҡтарҙы һәр кем ала алырлыҡ кимәлдә тоторға тырышыуы тураһында белдерә. Ә инде тикшереү барышында алынған мәғлүмәт Башҡортостандың Сауҙа һәм эшҡыуарлыҡ буйынса дәүләт комитетына ебәрелә.\nӘлфиә Шаймөхәмәтова, Нефтекама ҡала хакимиәтенең сауҙа һәм эшҡыуарлыҡ бүлеге белгесе: «Аҙна һайын тикшереүҙәр уҙғарабыҙ. Хаҡтарҙың ныҡ күтәрелеүе к-ҙәтелә. Мәҫәлән, икмәк 7 процентҡа артһа, һөт 4-7 процент самаһына ҡиммәтләнде. Рейдтар ғәҙәттә ҙур магазиндарҙа ойошторола».


Сибай гимназия-интернаты — Башҡорт Википедияһы\nБашҡортостан Республикаһының мәғариф алдынғыһы Бикбова Роза Хаммат ҡыҙы\nдәүләт бюджет белем биреү учреждениеһы\nРәсәй, Башҡортостан, Сибай ҡалаһы\nСибай гимназия-интернаты — Башҡортостандың Сибай ҡалаһындағы интернатлы уҡыу йорто.\n3 Билдәле уҡыусылар\n4 Атҡаҙанған уҡытыусылар\nСибай мәктәп-интернатына 1960 йылда нигеҙ һалына.\n1961 йылдың 1 мартында асыла.\n1972 йылда 8 йыллыҡ мәктәп 10 йыллыҡҡа әүерелә.\n1989 йылда 6 гимназия һәм сәнғәт класы асыла, шуларҙың «А» кластары — гуманитар, «Б» — ғәмәли математик, «В» — сәнғәт йүнәлешендәге кластар. 1991 йылда 10 йыллыҡ 11 йыллыҡҡа үҙгәртелә. Гимназияла юғары уҡыу йортона инеү өсөн уҡыусыларға әҙерлек өсөн йүнәлешле белем бирелә: гуманитар, ғәмәли математика һәм химия-физика, химия-биология.\n1992 йылдың 30 ғинуарында мәғариф министры бойороғо менән мәктәп-интернат гимназия-интернатҡа әйләнә.\nСибай гимназия-интернатында Урал аръяғының Баймаҡ, Хәйбулла, Әбйәлил, Ейәнсура, Йылайыр, Бөрйән райондарынан һәм Ҡоролтай ҡарарҙарын бойомға ашырыу маҡсатында Силәбе, Ырымбур өлкәләренән йыл һайын барлығы 300-гә яҡын бала белем һәм тәрбиә ала.\n«Иң яҡшы инновацион мәктәп — 2002», «Йыл мәктәбе — 2003» конкурстары еңеүсеһе.\n2005 — «Балаларҙы туҡландырыуҙы яҡшы ойоштороусы мәктәп» республика конкурсында 1-се урын.\n2006 — «Һаулыҡ һаҡлау һәм спорт эштәре яҡшы ойошторолған мәктәп» республика конкурсында 3-сө урын.\n2008 — «Мәғариф» милли проекты гранты.\n2009 — «Мәктәп-интернат, лицей, гимназия уҡыусылары араһында спартакиада» республика конкурсында 3-сө урын.\n2010 — «Башҡортостанда иң яҡшы лагерь» балаларҙың ял һәм һауыҡтырыу смотр-конкурсында гран-при.\n2011 — «Балалар һәм йәштәр ялын тәьмин итеүҙә фән һәм практика» фәнни-методик өлгөләр һәм программалар буйынса Бөтә Рәсәй конкурсы дипломанты.\n2013 — Башҡортостан Республикаһының дөйөм белем биреү мәктәптәре, гимназия, интернатлы лицей уҡыусылары араһында спартакиадала 2-се урын.\n2014 — халыҡ-ара проект сиктәрендәге «Урал дуҫтарын йыя» (Ҡурған) конкурс фестивалендә 2-се урын.\n2014 — Башҡортостан Республикаһының уҡытыу туған телдә алып барылған инновациялы дөйөм белем биреү ойошмалары слетында 1-се урын (еңеүсе).\n2014 — «Хәүефһеҙ юл» республика конкурсында гран-при.\n2015 — А. С. Макаренко исемендәге халыҡ-ара конкурста (Владимир ҡалаһы) 3-сө урын.\n2016 — «Мәктәп китапханаһы үҫеше» гранты.\n2018 — «Кит» ижади конкурсында (Анапа ҡалаһы) еңеүсе («Салтанат» бейеү ансамбле).\nСәфәрғәли Йәнтүрин — ғалим-ботаник, эколог, юғары мәктәп уҡытыусыһы. Биология фәндәре докторы (2004), профессор (2005). Башҡорт АССР-ның атҡаҙанған мәҙәниәт хеҙмәткәре (1987), Рәсәй Федерацияһының почётлы юғары профессиональ белем биреү хеҙмәткәре.\nБерйән Байымов — ғалим-фольклорсы, әҙәби тәнҡитсе, яҙыусы һәм журналист. Филология фәндәре кандидаты (1993). Сәғит Мифтахов исемендәге премия лауреаты (1987), яҙыусылар союзы ағзаһы.\nУрал Ҡылысов — педагогика фәндәре кандидаты.\nИлгиз Хәйруллин — атҡаҙанған мәҙәниәт хеҙмәткәре.\nИрек Кинйәбулатов — башҡорт шағиры һәм яҙыусыһы, журналист һәм публицист, 1973 йылдан СССР Яҙыусылар союзы ағзаһы, Башҡортостан Республикаһының Салауат Юлаев исемендәге дәүләт премияһы лауреаты (2008).\nМәүлит Ямалетдинов — шағир, яҙыусы һәм ҡурайсы. 1983 йылдан СССР Яҙыусылар союзы ағзаһы. Башҡортостан Республикаһының атҡаҙанған сәнғәт эшмәкәре (1993).\nҠадир Әлибаев — башҡорт шағиры, Яҙыусылар союзы ағзаһы.\nЛира Яҡшыбаева — башҡорт яҙыусыһы. 2004 йылдан Башҡортостан Республикаһы Яҙыусылар союзы ағзаһы.\nЗифа Баязитова — Арыҫлан Мөбәрәков исемендәге Сибай башҡорт дәүләт драма театры артисы, Башҡорт АССР-ның атҡаҙанған һәм халыҡ артисы.\nТаңсулпан Ғарипова-прозаик, драматург. Башҡортостан Республикаһының халыҡ яҙыусыһы (2018), Башҡортостан Республикаһының Салауат Юлаев исемендәге дәүләт премияһы лауреаты (2006), Башҡортостандың атҡаҙанған мәҙәниәт хеҙмәткәре (1994).\nГөлсөм Бикбулатова — Башҡортостан Республикаһының Мостай Кәрим исемендәге милли йәштәр театры артисы.\nАльберт Салауатов — йырсы, Башҡортостан Республикаһының атҡаҙанған артисы.\nӘхәт Мостафин — ғалим-химик, юғары мәктәп уҡытыусыһы. 2010—2013 йылдарҙа Башҡорт дәүләт университеты ректоры. Башҡортостан Республикаһы Фәндәр академияһы академигы (2009), химия фәндәре докторы (1999), профессор (2003). Башҡортостандың атҡаҙанған фән эшмәкәре (2007).\nШамил Сәлихов — химия фәндәре кандидаты.\nӘлфирә Мажитова — философия фәндәре кандидаты.\nТаңһылыу Ғәйнуллина — Рәсәй Федерацияһының мәғариф алдынғыһы, Рәсәйҙең һәм Башҡортостандың Журналистар союзы ағзаһы.\nТамара Илембәтова — Рәсәй Федерацияһының мәғариф отличнигы.\nӘлнисә Алдырханова-Кәримова — Башҡортостандың атҡаҙанған уҡытыусыһы.\nСәлимә Сафа ҡыҙы Өмөтбаева — башҡорт теле һәм әҙәбиәте уҡытыусыһы\nГөлнур Салауат ҡыҙы Баййегетова — рус теле һәм әҙәбиәте уҡытыусыһы\nКамил Ишбулды улы Сирғәлин — физкультура уҡытыусыһы\nЗөһрә Хәдит ҡыҙы Фәйзуллина — башҡорт теле һәм әҙәбиәте уҡытыусыһы\nФатима Шәкир ҡыҙы Абдулмәнова — математика уҡытыусыһы\nЗөлфиә Сабирйән ҡыҙы Әбйәлилова — музыка уҡытыусыһы\nМоратов Юлай Хәким улы — музыка уҡытыусыһы\nӘлнисә Рәхимйән ҡыҙы Алдырханова-Кәримова — башҡорт теле һәм әҙәбиәте уҡытыусыһы\nАлдырханова Ә. Үткәнебеҙ данлы, киләсәгебеҙ өмөтлө // Тамаша. Мәҙәниәт һәм сәнғәт журналы. — 2015, № 2 (94). — 26-32-се биттәр\nАлдырханова Ә. Интернатта нығый пар ҡанат. — Сибай, 2010\nХилалова М. «Кендек» тирәләй әйләнә донъя… // Атайсал, 2019, № 13 (2597). — 1-се бит\nhttps://ba.wikipedia.org/w/index.php?title=Сибай_гимназия-интернаты&oldid=901820 ҡабул ителгән\nБыл бит һуңғы тапҡыр 12:27 12 август 2019 үҙгәртелгән.


Яңы уҡыу йылы башланыу менән Рәсәй тарихы йылы сиктөрендө 1812 йылғы Ватан һуғышының 200 йыллығына арнап район буйынса үткәрелгән эстафета дауам итә. 3 сентябръ көнө Әхмәр ауылы делегацияһы эстафета альбомын тапшырыу ниәте менән Сосновка ауылына килде. | Баймакская межпоселенческая центральная библиотека\n1812 йылғы Ватан һуғышына арналған эстафетаның төп өлөшө Сосновка мәктәбе уҡытыусылары, уҡыусылары, “Атайсал” клубы ағзалары ҡатнашлығында үтте. Сараны ауыл китапханасыһы Әхмәтйәнова Р.М. йәнле итеп алып барҙы.Иң тәүҙә ул ауылдың бөгөнгө хәле тураһында һөйләп китте. Рәсәй Федерацияһының атҡаҙанған мәғариф хеҙмәткәре Ҡаһарманова З. Х. ауылдың тарихы менән таныштырҙы. Сосновканың 1929 йылда, сиҙәм ерҙәрҙе үҙләштереү ваҡытында барлыҡҡа килгән райондың сағыштырмаса йәш ауылдарының береһе булыуына ҡарамаҫтан, бик күп хеҙмәт алдынғылары менән дан тотоуы тураһында әйтеп китте. Ҡунаҡтарға яңыраҡ ҡына ойошторолған фольклор ансамбле үҙҙәре сығарған таҡмаҡтарын.мәғариф ветераны Алһыу Ғүмәр ҡыҙы Мәхмүтова Шәл бәйләнем бейеүен бүләк итте. Тарих уҡытыусыһы Буранбаева Г.Н. ойошторған “ Аҡыллы ҡыҙҙар һәм малайҙар” (Умники и умницы) уйыны ла 1812 йылғы Ватан һуғышына арнап үткәрелде. Артабан һүҙҙе ҡунаҡтар алды. Әхмәр ауылы “ Атайсал” клубы рәйесе Кәримов Ирек Имаметдин улы үҙенең сығышында 300 йыллыҡ тарихлы Әхмәр ауылының үткәне тураһында бик ҡыҙыҡлы мәғлүмәттәр килтерҙе. Әхмәр мәктәбе уҡытыусыһы Кәримова Земфира Һиммәт ҡыҙының сығышы ла бик фәһемле, ҡыҙыҡлы булды. Земфира Һиммәт ҡыҙы Әхмәр ауылынан 1812 йылғы Ватан һуғышында ҡатнашҡан яугирҙәрҙең тоҡомдары” исемле фәнни тикшеренеү эштәре алып барған, архив материалдарын ҡулланып 1812 йылда Әхмәр ауылынан һуғышта ҡатнашҡан яугирҙәр Әбделхалик Әхмәров, Сәлих Әбдисов, Йәрмөхәмәт Ишемғоловтарҙың шәжәрәләрен тергеҙеүгә күп көс һалған, уларҙың тоҡомдары тураһында бай мәғлүмәт туплаған. Күңел ҡушыуы буйынса ошондай ҙур хеҙмәт башҡарған З.Һ.Кәримованың эшмәкәрлеге оло баһаға лайыҡ. Шулай уҡ Әхмәр клубы хеҙмәткәре Гөлназ Аҡназарова һәм бәйет, мөнәжәттәр оҫтаһы Айһылыу апай Харрасованың йырҙары сараға йәм өҫтәне. Йылайыр ауыл биләмәһе башлығы Шәғәлин Садыҡ Хөснияр улы шундай бай йөкмәткеле сығыштары өсөн Әхмәрҙәргә рәхмәт белдерҙе һәм иҫтәлеккә бүләк тапшырҙы. Баймаҡ биләмә-ара үҙәк китапхана директоры Л.Ҡ.Дәүләтшина ошондай сараларҙың әһәмиәте тураһында әйтеп китте. Ысынлап та, эстафета үткән һәр ауылда яңы тарих биттәре, әлегә тиклем билдәле булмаған исемдәр асылыуы, районыбыҙ тарихына яңы мәғлүмәттәр өҫтәлеүе ҡыуаныслы.


Өфөлә поляк мәҙәниәте көндәре үтте - GTRK.TV — Новости Уфы и РБ\nӨфөлә поляк мәҙәниәте көндәре үтте\nУның сиктәрендә осрашыуҙар, концерттар, этнографик экскурсиялар ойошторола. Өфө халҡына иң оҡшағаны уймаҡтар күргәҙмәһе булғандыр. Башҡорт телендә уймаҡ, бармаҡсы, ә поляктар өсөн ул напарсток. Һәр милләттең үҙ уймағы: тимерҙән, алтын-көмөштән, фарфорҙан, шымаһы, ниндәйҙер һүрәт төшөрөлгәне… Ә Польша уймаҡтарының төп үҙенсәлеге – уның биҙәлешендә.Тәү ҡарашҡа гжельгә тартым, тик ваҡ түңәрәктәрҙән, нөктәләр, сәскәләрҙән торған болеславец техникаһында биҙәлә Польша уймаҡтары.Уймаҡтарҙы коллекциялаусы Владимир һәм Анна Малиновскийҙар уҡыусыларға Польша тураһында мөмкин тиклем күберәк мәғлүмәт бирергә тырыша. Улар Силәбе өлкәһе Копейск ҡалаһында хатта уймаҡтар музейын асҡан.Уймаҡтарҙы коллекциялаусылар Башҡортостанда ла юҡ түгел. Алена Думчева, мәҫәлән, уларҙы йыйып ҡына ҡалмай, үҙе лә эшләй. Башҡортотсанда 600-гә яҡын поляк йәшәй. Уларҙың төбәккә күсеп килеү ваҡытын 16 быуаттарҙа илдә барған сәйәси һәм ижтимағи хәлгә бәйләй тарихсылар.\n16 мая Өфөлә скрипкасыларҙың Владимир Спиваков исемендәге Халыҡ-ара конкурсы тамамланды\n17 мая Башҡортостанда «Мотоцикл» операцияһы башланды


Башҡорт маркаһына рәхим итегеҙ! » Архив газеты "Йәшлек"\nЙәштәр килһә эш башлай, ҡарттар килһә һүҙ башлай.\nБашҡорт маркаһына рәхим итегеҙ! Яңылыҡтар » Иғтибар\nХәҙер Башҡортостан продукцияларын Интернет-магазинда һатып алырға мөмкин\nГүзәл төбәгебеҙ Башҡортостан хаҡында һүҙ сыҡһа, хозур тәбиғәтебеҙ, мәғрур ҡаяларыбыҙ, урман-тауҙарыбыҙ күҙ алдына баҫа, мең сирҙәргә дауа булған ҡымыҙ, башҡорт балын тәмләгәндәй булаһың, ҡурай моңдары яңғырағандай тойола. Бының менән генә сикләнмәй республикабыҙ ынйылары. Башҡорт мәҙәниәте лә халҡыбыҙҙың уникаль ҡомартҡыһын тәшкил итә. Бар донъяға билдәле йырсыларыбыҙҙың, композиторҙарыбыҙҙың һәм музыканттарыбыҙҙың быуаттар дауамында милләтебеҙ рухын күтәрерлек ижады тыуған илебеҙгә, еребеҙгә һөйөү менән һуғарылған.\nДонъя әҙәбиәтенең алтын фондына индерелгән башҡорт әҙәбиәте хаҡында күп һөйләргә мөмкин. Республикабыҙ яҙыусылары һәм шағирҙарының проза, поэзия, драматургия, публицистика жанрындағы әҫәрҙәре юғары художество ижады өлгөһөнән һанала. Бай телле, төрлө стиль үҙенсәлекле авторҙарыбыҙҙың хеҙмәт емештәре берәүҙе лә битараф ҡалдырмайҙыр.\nБилдәле булыуынса, донъялағы һәр бер халыҡтың йөҙөн сағылдырған символы бар. Улар һәр ерҙә лә милләт асылын билдәләп килгән һәм киләсәк. Ә Башҡортостан халҡыбыҙҙың бөйөк улы Салауат Юлаев исеме менән данлыҡлы. Ҡурҡыу белмәҫ батырыбыҙҙың образы илебеҙҙең төп символынан һанала. Салауат батыр хаҡында ниндәй генә йырҙар ижад ителмәгән дә, ниндәй әҫәрҙәр яҙылмаған. Шулай уҡ халҡыбыҙҙың милли музыка ҡоралы ҡурай ҙа республикабыҙҙы символлаштыра. Күңелдәрҙе рухландырыр көскә эйә булған моңло үҫемлектең алтын төҫөндәге ете тажы Башҡортостан флагын биҙәп тора.\nЭйе, телебеҙ, мәҙәниәтебеҙ, йыр-моңдарыбыҙ, әҙәбиәтебеҙ менән сикһеҙ ғорурлана алабыҙ. Әммә улар менән барыһы ла таныш түгел. Хатта теге йәки был китап һатып алам тиһәң дә, китап кибеттәрендә башҡорт әҙәбиәтенә кәштәләрҙә урын аҙ бүленгән, үҙеңә кәрәклеһен табыуы ауыр. Өҫтәүенә, улары ла аҙ тираж менән генә донъя күрә. Йыр компакт-дискыларына килгәндә лә шул уҡ хәлгә юлығаһың. Шәхси эшҡыуар Зилә Яҡупова халҡыбыҙҙың әҙәбиәтен, мәҙәниәтен, сәнәғәтен халыҡҡа яҡынайтыуҙың үҙ юлын тапҡан инде. Башҡорт маркаһы тип аталған Интернет-магазинда һеҙ төрлө китаптар, йыр-моң дискыларынан тыш, республика тауар етештереүселәренең киң ассортиментлы продукцияһын да һатып ала алаһығыҙ.\n– Был Интернет-магазиндың маҡсаты – төбәгебеҙҙән ситтә йәшәгәндәрҙе лә республикабыҙ продукциялары менән тәьмин итеү. Беҙҙең сағыу әҙәбиәтебеҙ, моңло йырҙарыбыҙ, үҙенсәлекле продукцияларыбыҙ ситтә лә үҙ ҡулланыусыһын табырға тейеш, – тине Зилә Фиҙиәт ҡыҙы.\nИнтернет-магазин кәштәһенә ҡуйылған тауарҙарҙың етештереүселәре менән ике яҡлы контракт төҙөлгән, уларҙы әле булһа йәлеп итеү дауам итә. Үҫешкән технологиялар заманында Интернет аша һатыу итеү бигерәк тә уңайлы. Ни тиһәң дә, киләсәгебеҙ бит шул виртуаль селтәрҙәргә барып тоташа.\n– Башҡорт маркаһы көндән-көн яңыртылып торасаҡ: яңы тауарҙар өҫтәләсәк, уларҙы Интернетҡа сығарыу өсөн яңы шарттар тыуҙырыласаҡ. Беҙгә күберәк етештереүселәр кәрәк, – тине Зилә Яҡупова.\nБашҡорт маркаһы Интернет-магазины битенә инеп, дөйөм Башҡортостанды асасаҡһығыҙ, халҡыбыҙҙың уникаль мәҙәниәте һәм әҙәбиәте менән танышасаҡһығыҙ. Беҙ һеҙҙең заказдарығыҙҙы www.bashmarka.ru адресы буйынса көтөп ҡалабыҙ. Тауар етештереүселәр өсөн бәйләнеш телефоны: (347) 293-10-68.\nБәхетте һорап алмайҙар, Ул – Алланың бw ...\nБашҡорт балына – юғары дәрәжә


Һәләтлеләр күрһәтте һәләттәрен...\nОшо көндәрҙә, бына нисәнсе тапҡыр инде, йәмле Һаҡмар буйында урынлашҡан “Дуҫлыҡ” һауыҡтырыу лагерендә балалар һабантуйы ойошторолдо. Хәҙер инде матур бер йолаға әйләнгән был байрамда йыл буйы уҡыуҙан ялыҡҡан балалар уйнап-көлөп, йырлап-бейеп кенә түгел, һәләттәрен дә күрһәтеп, ял итеп ҡайттылар.\nБайрам һабунтуй флагын тантаналы күтәреүҙән башланды. Был хоҡуҡ Йылайырҙағы Ш.Бабич исемендәге башҡорт гимназияһының уҡыу алдынғылары Гөлнәзирә Мәхмүтова менән Михаил Годуленкоға бирелде. Шунан барыһы ла район мәҙәниәт йортоноң “Ҡыңғырауҙар сыңы” тип исемләнгән республика конкурсында гран-при яулаған “Незабудка” өлгөлө ҡурсаҡ театрының спектаклен ҡарарға йәйге сәхнә алдына йыйылды.\nСпектаклдән һуң балалар һәр төрлө оҫталыҡ дәрестәренә (мастер-класс) саҡырылды. Уларҙа һәр кем күңеленә ятҡан шөғөл тапты: һүрәт төшөрөү, аквагрим, шашка, шахмат, оратор оҫталығы, маникюр, ҡурайҙа уйнау, бейеү, вокал, самбо.\nӘйтәйек, “Илһам” студияһы үҙенең оҫталыҡ дәресендә һүрәт төшөрөргә яратыусыларҙы “гүзәл мәлде” аҡ табаҡтарҙа мәңгеләштерергә тәҡдим итте.\nСтудия хужаһы – Йылайыр рәсса-мы И.А.Сучков килеүселәрҙе яңы өҙөлгән сирен сәскәләре еҫе таралған оҫтаханала мольберттар әҙерләп ҡуйып ҡаршы алды. Бумалалар тауышы ғына ишетелеп торған тынлыҡта, бер нәмәгә әүрәмәй, балалар яҙғы натюрморт төшөрҙө.\n“Сағылыш” һәм “Актерҙар йорто” тип аталған ике студияның оҫталыҡ дәрестәре Рәсәйҙә иғлан ителгән Театр йылына бағышланды.“Сағылыш” студияһына килгән балалар гримеркаға барып эләктеләр. Иркен бүлмә көҙгөләр, париктар, кос-тюмдар менән тулған ине. Әйтерһең дә, ысын театр гримеркаһы. Үҙ эшенең оҫтаһы – Балалар ижад йорто директоры И.В.Скопинова “йәш гримерҙарға” аквагрим серҙәрен асты, уның ярҙамында нисек төрлө образдар барлыҡҡа килтерергә өйрәтте. Төҫлө буяуҙар менән биттәре биҙәлгән балаларҙың йөҙҙәре шатлыҡтан икеләтә балҡып киткәндәй булды.\n“Актерҙар йорто”нда иһә уның хужабикәһе А.В.Буркова балаларҙы оратор оҫталығына һәм тауыштың йәне булған интонация алымдарына төшөндөрҙө. Был студияла алған белемдәренә йомғаҡ яһап, уҡыусылар Мифтахетдин Аҡмулла шиғырҙарын уҡып күрһәттеләр. Әйтергә кәрәк, бик уңышлы килеп сыҡты.\nШахмат һәм шашка яратыусыларға “Аҡ ладья” студияһы ишектәрен асты. М.Г.Сувашева үткәргән оҫталыҡ дәресендә балалар, шахмат һәм шашка уйнау серҙәренән тыш, был уйындарҙың аҡыл-зиһенде үҫтереүҙә бик яҡшы ысул икәнен дә аңланылар, киләсәктә был уйындар менән дуҫлыҡтарын дауам итергә тигән һығымтаға килделәр.\nЙыр-моңға ғашиҡтар “7-се нота” студияһында йыйылдылар. Бында уларҙы Йылайыр Мәҙәни үҫеш үҙәгенең баш хормейстры Г.Ф.Суровцова һәм Балалар ижад мәктәбе директоры Р.Д.Моталлапова ихлас ҡаршы алды. Дәрес күнекмәләрҙән башланды: бәләкәй йырсылар гаммалар башҡарҙы, артикуляция һәм дикция өҫтөндә эшләне, йырҙың характерына төшөндө. Күнекмәләр бөткәс, балаларҙың көр тауышы бар студияны тултырып яңғырап торҙо.\n“Бейеү нигеҙҙәре” (“Азбука танца”) сту-дияһы дәрестәре лә дәртле һәм күңелле үтте. Балалар ижад мәктәбенең хореографы М.Й.Боҫҡонова оҫталыҡ дәресенә килеүселәргә һәр бейеүсе мотлаҡ белергә тейешле нәмәләрҙе өйрәтте: кәүҙәне тотоу, талғын хәрәкәтләнеү, башты тота белеү һ.б. Балалар хореографтың һәр һүҙен йотлоғоп тыңлап, һәр хәрәкәтен күҙ яҙҙырмай ҡарап-ҡабатлап, өйрәнгән бейеүҙәренең характерын күрһәтеүгә өлгәштеләр.\nБалалар ижад мәктәбе уҡытыусыһы, Башҡортостандың атҡаҙанған мәҙәниәт хеҙмәткәре Д.Х.Нә-ҙерғолов егеттәрҙе генә түгел, ҡыҙҙарҙы ла ҡурай моңдары менән “сихырланы”. “Урал йәне” студияһында тап шундайҙар йыйылды ла инде. Был музыка ҡоралының барлыҡҡа килеү тарихы, уның уникаль мөмкинлектәре хаҡында уҡытыусы һөй-ләгәндәрҙе тыңлағандан һуң, балалар, үҙ һәләттәрен күрһәтеп, ҡурайсынан яҡшы баһа алды.\nМәғариф бүлегенән Н.В.Чекалова “Маникюр һәм Мин” тип аталған оҫталыҡ дәресе үткәрҙе. Оҫтабикә ҡул һәм тырнаҡтарҙы нисек дөрөҫ итеп тәрбиәләргә өйрәтте, уңышлы маникюр серҙәрен асты. Барыһы ла был эш менән шул тиклем мауығып китте, хатта ваҡыт үткәнен дә һиҙмәй ҡалды.\nдәге Йылайыр урта мәктәбенең хеҙмәт уҡытыусыһы Р.Я.Өмөтбаева “Яңы имидж” студияһын етәкләне. Ул ҡыҙҙарға көндәлек һәм байрам прическаларының айырмаһын аңлатты. Шулай уҡ кешенең ҡиәфәтендә, кейем-һалымдан башҡа, ҙур ролде тап прическа уйнағанын төшөндөрҙө.\nӘүҙем ялды һәм спортты яратҡан тик тормаҫ балалар “Йондоҙло” физкультура-сәләмәтләндереү комплексы тренеры Ю.А.Бегун ойошторған “Олимп” оҫталыҡ дәресен һайланы. Бында спортсыларға үҙ-үҙеңде ҡоралһыҙ һаҡлау ысулдары (самбо) күрһәтелде.\nБелеүебеҙсә, бындай байрамдарҙа үткән уҡыу йылына йомғаҡ яһала. Һабантуйҙа ла һәләтле балаларҙы билдәләп үттеләр. Бүләкләү тантанаһы быйыл бүләк алыусыларға үтә бай булды, сәхнәнән яңы исемдәр яңғыраны. Район хакимиәтенең эштәр идарасыһы вазифаһын башҡарыусы Ф.А.Сарбаева уҡыуҙағы уңыштары, йәмәғәт эштәрендәге ҡаҙаныштары өсөн башҡорт гимназияһы-ның сығарылыш класс уҡыусылары Гөлнәзирә Мәхмүтова менән Михаил Годуленкоға, Йыла-йыр коррекция мәктәп-интернаты уҡыусыһы Никита Сурковҡа район хакимиәтенең Маҡтау грамоталырын тапшырҙы. Шулай уҡ ата-әсәләр: Гүзәл Фәрит ҡыҙы һәм Нуритдин Имаметдин улы Мәхмүтовтар, Мария Александровна һәм Александр Ген-надьевич Годуленколар балаларына лайыҡлы тәрбиә биргәндәре өсөн район хакимиәтенең Рәхмәт хаттары менән бүләкләнделәр. Тантанала Рәсәй, республика кимәлендә үткән фестиваль-конкурстар лауреаты – “Ләйсән”өлгөлө бейеү ансамбле (етәксеһе Башҡортостандың атҡаҙанған мәҙәниәт хеҙмәткәре М.Й. Боҫҡонова район мәғариф бүлегенең Маҡтау грамотаһына лайыҡ булды. Ғөмүмән, бүләкләнеүселәрҙең һәр береһен һанай китһәң, гәзит бите етмәҫ ине.\nБүләкләү тантанаһынан һуң балалар оҫталыҡ дәрестәрендә алған яңы белемдәрен, өйрәнгәндәрен күрһәттеләр. Һабантуй ҡунаҡтары – район хакимиәте башлығы урынбаҫары А.В.Коротков, Йылайыр ауыл биләмәһе хакимиәте башлығы А.Г.Годуленко, район мәғариф бүлеге начальнигы Г.Х.Айытҡолова, район мәҙәниәт бүлеге начальнигы А.А.Сухов, район хакимиәтенең йәштәр сәйәсәте, физик культура һәм спорт бүлеге начальнигы Ф.Ф.Әбделмәнов шундай һәләтле ҡыҙҙар һәм малайҙарға уҡыуҙарындағы һәм ижад өлкәһендәге уңыштары, йәмәғәт тормошонда әүҙем ҡатнашҡандары өсөн Маҡтау грамоталары тапшырҙы.\n“Балалар һабантуйы-2019” байрамын тантаналы ябыу хоҡуғы ла, асҡандағы кеүек, Гөлнәзирә Мәхмүтова менән Михаил Году-ленкоға бирелде. Был матур сара Мостай Кәримдең тыуыуына 100 йыл тулыуға арналған флешмоб менән тамамланды: балалар һәм өлкәндәр рус һәм башҡорт телдәрендә “Рус түгелмен, ләкин россиян мин” шиғырын бергәләп уҡынылар.\nҺабантуйҙа ҡатна-шыусылар үткән уҡыу йылына йомғаҡ яһап, рәхәтләнеп күңел асып, уйнап-көлөп, йырлап-бейеп, яңы дуҫтар, шөғөлдәр табып, бер – ижад, бер спорт донъяһына сумып, яҡшы кәйеф менән теләр-теләмәҫ кенә киләһе йылға тиклем хушлаштылар.


Башҡортостан буйынса эске эштәр министрлығы автоинспекторҙың ришүәт алыу осрағы буйынса тикшереү үтәкәрәсәк\nӨфөлә юл хәрәкәте хеүефһеҙлеге өсөн яуаплы хеҙмәткәр күп һанлы йәйәүлеләрҙең күҙе алдында Галле туҡталышында ҡулға алынды. Оператив хеҙмәткәрҙәр полиция вәкилен йөҙтүбән асфальтҡа һалып, ҡулына бығау таҡты. Был ваҡиға үтеп барыусыларҙың да иғтибарын йәлеп итте.\nГлобаль селтәрҙә видеояҙма урынлаштырылыу менән бихисап һорауҙар барлыҡҡа килде. Инспектор эске хеүефһеҙлек бүлеге хеҙмәткәрҙәре тарафынан, 3 мең һум күләмендә ришүәт алған мәлдә ҡулға алында тиелә Башҡортостан буйынса эске эштәр министрлығының рәсми аңлатмаһында. Юлда туҡтатылған водитель иһә административ яуаплылыҡтан ҡотолған. Әле осраҡ буйынса эске эштәр министрлығы тикшереү уғҙарыла, уның һөҙөмтәләре буйынса ришүәт алған хеҙмәткәрҙе эштән бушатыу, ә уның етәкселеген дә шелтәләү саралары күреләсәк.


"Аманат" тар Өфөнөң Рауил Бикбаев исемендәге 102-се башҡорт гимназияһында\n"Аманат" республикабыҙҙың башҡорт уҡыу йорттарында төрлә осрашыуҙар үткәрә. Сираттағы бындай сара Өфөнәң 102-се башҡорт гимназияһында үтте.\nБаш ҡалабыҙҙың Дим биҫтәһендә урынлашҡан 102-се башҡорт гимназияһына күптән түгел Башҡортостан халыҡ шағиры Рауил Бикбаевтын исемен бирҙеләр. Был гимназияла Өфөлә йәшәгән башҡорт балалары белем ала. Беҙҙең журналдың девизы Мифтахетдин Аҡмулланың "Башкорттарым, уҡыу кәрәк, уҡыу кәрәк!".\nШуға ла башҡорт мәҙәниәтен, йыр-моңдарын ҡала башҡорттарына ла еткереп торабыҙ. Был осрашыуҙа Зилиә һәм Юлиә Бәхтиевалар, Юлай Ҡасимов сығыш яһанылар. Беҙҙең "Аманат" журналы студияһы әҙерләгән видеоны ҡарағыҙ!


«Өфө» аэропортынан бөгөн Прагаға даими рейстар асылды\n26 Март 2012, 17:32\n«Өфө» халыҡ-ара аэропортында бөгөн иртән Праганан беренсе даими рейстың пассажирҙарын ҡаршы алдылар. «Чех аэролиниялары» авиакомпанияһы самолетында Башҡортостандың баш ҡалаһына солистары Эндрю Дональдс менән бөтә донъяға билдәле «Энигма» төркөмө килде. Чехияның баш ҡалаһына иһә ошо уҡ самолет менән 90-дан ашыу пассажир юлланды.\n— Беҙҙең өсөн Прагаға рейс асылыуы – оҙаҡ көтөлгән ҙур ваҡиға. Ул йәйге осоштар теҙмәһенә күсеү ваҡыты менән тап килде һәм бер үк ваҡытта миҙгелдең яңылығы кеүек ҡабул ителде, - тине «Өфө» аэропортының маршрут-транспорт селтәрен перспективалы үҫтереү хеҙмәте начальнигы Денис Никитин. — «Чех аэролиниялары» авиакомпанияһы менән йылдан ашыу һөйләшеү алып барылды, һәм бына хәҙер Өфө менән Праганы даими авиарейстар бәйләйәсәк.\n«Прага – Өфө – Прага» маршруты буйынса рейстар аҙнаһына ике тапҡыр – дүшәмбе һәм кесаҙна һайын — бөтә уңайлыҡтары булған Airbus-319 самолетында башҡарыласаҡ. Осош ваҡыты – 4 сәғәт 35 минут. Киләсәктә рейстар йышлығы аҙнаһына өс тапҡырға еткереләсәк.\nДенис Никитин әйтеүенсә, Прагаға осорға теләүселәр ярайһы күп. Кесаҙнала буласаҡ икенсе рейсҡа 120-гә яҡын билет һатылған. Прага аэропорты – ул 100-ҙән ашыу рейсты тоташтырыусы ҡеүәтле хаб.\nӨфө аэропорты вәкиле хәбәр итеүенсә, май аҙағында Өфөлә Австрия яғы виза үҙәге асырға ниәтләй, унда Европаға виза алып буласаҡ. Шулай итеп, Прагаға сәфәрҙе бойомға ашырыу тағы ла еңелләшәсәк.\n«Czech Airlines» авиакомпанияһы Европалағы иң тәүге компанияларҙан һанала: ул 1923 йылдан пассажирҙар ташыу менән шөғөлләнә. «Чех аэролиниялары» авиапаркында бөгөнгө көндә Airbus, Boeing һәм ATR кеүек өс типтағы 38 заманса самолет бар.


Яңы йыл бүләге\nДәүләкән ҡалаһында бөгөн һырғалаҡ асылды. Бығаса төбәктә булған катоктарҙан айырмалы, бөгөнгөһө ҡала хакимиәте майҙанында эшләнгән. Халыҡ һырғалаҡҡа бушлай йөрөй ала.\nЙәй ағас һырлау, ҡыш боҙҙан төрлө һындар эшләү менән Мөнир Сәғитов күптән шөғөлләнә. Замандашыбыҙ бер-нисә йыл рәттән инде Дәүләкән ҡалаһы үҙәгендә йыл символын, әкиәт геройҙарын һынландыра.\nӘкиәт персонаждарын һынландырыу рәссамдар өсөн бик үк отошло булмаһа ла, шулай ҙа улар тейешенсә биҙәп халыҡҡа еткерергә тырышҡан. Серле ҡаласыҡтан, һырғалаҡтан балаларҙан бигерәк ололар ҡәнәғәт ҡалды. Быны майҙанға халыҡтың күпләп ағылыуынан да белергә мөмкин. Яңы йылдың матур бүләге тип ҡабул итте дәүләкәндәр.\nМайҙан балаларҙың шат тауышына күмелгән. Ҡышҡы каникул етеүен ҙур түҙемһеҙлек менән көтөп алған уҡыусылар көнөн саф һауала уҙғара. Был көнө буйы компьютер артында ултырыуҙан мең артыҡ. Бушлай һырғалаҡ ялды файҙалы үткәреүгә булышлыҡ итә.\nУҡыусыларҙың каникул мәлендә урындағы етәкселек төрлө күңел асыу сараларын да ойошторорға иҫәп тота. Сәләмәт тормошҡа әйҙәгән, һаулыҡты сыныҡтырған спорт ярыштары, байрамдар Дәүләкәндә ҡыш буйы дауам итәсәк.


БЕҘ – МИЛЛЕНИАЛДАР\n27 Ғинуар 2019, 13:56\nАлтынайҙың бөгөн кәйефе бөтөнләй төштө. Ял көнөн ул интернет селтәренән яратҡан киноһын ҡарап, дуҫтары менән яҙышып үткәргеһе килгәйне. Өләсәһе ейәнсәренең ҡырын ятып ҡына ваҡыт уҙғарыуын һис тә хупламаны. “Беҙҙең заманда ҡыҙҙар бәйләм бәйләп, сигеү сигеп ял итә торғайны, һис юғында әхирәттәреңде ҡунаҡҡа саҡыр” – тине ул. Заман башҡа – заң башҡа шул. Йә оло кешене тыңламай ҙа булмай…\nОлолар һәм балалар “алышы”\nКемде генә алма, бөтәбеҙҙең дә был хәл менән йөҙмә-йөҙ осрашҡаны барҙыр. Ни өсөн ололар беҙҙе аңламай, гел әрләшә икән? Был һорауға яуапты АҠШ ғалимдары Нейл Хоув менән Уильям Штраус тапҡан. 1991 йылда улар төрлө йәштәге кешеләрҙең үҙ-ара мөнәсәбәттәрен, тормошҡа ҡарашын, рухи хазиналарҙы төрлө күҙлектән ҡабул итеүҙәрен тикшерә һәм был ғилми эштәрен “Быуындар теорияһы” тип атай.\nБыл теория буйынса, 20-се һәм 21-се быуатта йәшәүсе кешеләрҙе бер нисә төркөмгә бүлеп ҡарайҙар: “Бөйөктәр быуыны” (1900–1923 йылдарҙа тыуғандар), “Аҙ һүҙлеләр быуыны” (1923–1943), “Беби-бумерҙар быуыны” (1943–1963), “Х (икс) быуыны” (1963–1984), “Y (игрек) быуыны” (1984–2000), “Z (зэт) быуыны” (2000–2010) һәм “А (альфа) быуыны” (2010 йылдан алып тыуған балалар). Ғалимдар әйтеүенсә, кешеләрҙең ҡайһы берәүҙәрҙең бер юлы ике төркөмгә лә ҡарауы бар. Мәҫәлән, 1998–2002 йылдарҙа тыуған балаларҙа “Y быуыны”на ла, “Z быуыны”на ла хас холоҡ һыҙаттарын күҙәтергә була.\nНиндәй кеше ул “Y быуыны” вәкиле?\nМәҡәләбеҙҙең башына ҙур хәрефтәр менән “Беҙ – миллениалдар” тип яҙып ҡуйғанды уҡып, аптырағанһығыҙҙыр әле. Бәғзе берәүҙәр, йәһәт кенә “Гугл”ды асып, “Миллениал” һүҙенең мәғәнәһен дә табып ҡуйғандыр. Быға бер ҙә аптырайһы түгел, сөнки “Миллениалдар” тип, компьютер технологияларының ныҡ үҫешкән мәлендә тыуған балаларҙы атайҙар. Латин теленән mille – мең тигәнде аңлата. Йәғни, 20- се быуат аҙағында, 21-се быуат башында тыуған балалар ул. Улар иҫәбенә 1984-2000 йылдарҙа донъяға килеүсе (“Y быуыны”) вәкилдәре лә инә.\n“Y быуыны” вәкиле холҡо менән үҙенән оло кешеләрҙән ҡырҡа айырыла. Ул – бер аҙ эсенә йомолған шәхес. Интернет киңлектәрендә ул таныш булмаған кешеләр менән еңел аралаша, ә реаль тормошта тиҫтерҙәре менән уртаҡ телде бигүк таба алмай. Сөнки виртуаллектә улар идеал донъя төҙөй, унда үҙҙәре теләгәнсә ҡанундар һәм ҡағиҙәләр урынлаштыра. “Был минең донъям, һәм мин унда – батша” тигән фекер аңдарына ныҡлап һеңгән.\nТөрлө компьютер уйындары, “Marvel”, “DC” комикстарына нигеҙләнгән фильмдар – “игректарҙың” яратҡан шөғөлө. Әйткәндәй, тап шуның өсөн дә был төркөм кешеләре донъяны уйын тип белә. Бер яҡтан, был насар күренеш түгел. “Игрек” һәр ҡылған эше өсөн мәрәй йыйған кеүек, уҡыуҙа ла, эштә лә һөҙөмтә өсөн бөтә көсөн һала. Шуға күрә лә ул бәләкәйҙән төрлө яҡтан үҫешергә ынтыла: төрлө түңәрәктәргә йөрөй, семинарҙарға, мастер-кластарға яҙыла, ҡайҙа ниндәй ҡыҙыҡлы мәғлүмәт бар – эләктереп ҡалырға тырыша. Икенсе яҡтан – “игрек”тың самаһыҙ уйын уйнап, күңел асырға яратыуы насар ҙа. Шопинг, квестар, һуңғы моделле телефон-планшеттар – һанай китһәң, атай-әсәй кеҫәһен ярайһы уҡ таҡырайтҡан шөғөлдәр бик күп.\n“Игрек”тар һәр ваҡыт үҙҙәрен “мин лайыҡлы” тип һанай. Әлбиттә, бында тәрбиәле булыу-булмау ҙур роль уйнай. Аңлы бала иртә үҙаллы булырға өйрәнә, ә артыҡ шашҡандан яҡшы кеше булыр, тимә.\nӘммә кәйеф-сафа ҡороп, донъяһында уйнап йәшәгән “игрек”тар депрессияға тиҙ бирелә, уларҙы яңғыҙлыҡ тойғоһо биләп ала. “Мине бер кем дә аңламай, нисек бармын – шулай ҡабул итмәй” тигән фекер уларҙы борсой. Юҡҡа ғынамы ҡайҙа ҡарама – психология буйынса консультациялар, тренингтар.\n“Y быуыны” вәкилдәре тормошҡа еңел аҡыл менән бағалар, уларға бер ҡатлылыҡ, мөғжизәгә ышаныу, донъяны сағыу төҫтәрҙә күреү кеүек сифаттар хас. Улар тураһында “мәңгелек сабыйҙар” тип әйтергә лә була. Хәйер, был насар түгел бит: мөғжизәгә ысын күңелдән ышанғанда ғына ул тормошҡа аша.


Өфө спортсыһы Игорь Кудряшов Рәсәй йыйылма командаһы составында теннис буйынса Европа беренселегендә алтын яуланы - Правительство Республики Башкортостан\nӨфө теннис мәктәбендә тәрбиәләнеүсе 15 йәшлек Игорь Кудряшов Рәсәй йыйылма командаһы составында Францияла үткән Европа беренселегендә еңде. Уның менән бергә Дондағы Ростовтан Аристарх Сафонов һәм Краснодарҙан Роберт Корелов та алтын миҙал яуланы. Йыйылма команда тренеры – Мәскәүҙән Евгений Савченко.\nИгорь Рәсәй йыйылма командаһына 2014 йылда инә. Ул иң һөҙөмтәле спортсы тип билдәләнә. Йәш спортсы Өфөнөң 16-сы һанлы гимназияһында белем ала. Теннис менән Олимпия резервы спорт мәктәбендә 5 йәштән шөғөлләнә. Тренеры – Ринат Нурғәлиев. 2018 йылдың июлендә Игорь Кудряшовҡа спорт мастеры исеме бирелә.\nБашҡортостан Республикаһының йәштәр сәйәсәте һәм спорт министрлығы матбуғат хеҙмәте


Өфөгә «Хеҙмәт батырлығы һәм даны ҡалаһы» исеме бирелеүе мөмкин // Йәмғиәт | новости башинформ.рф\n14:01, 19 июня 2019 Йәмғиәт\nӨфөгә «Хеҙмәт батырлығы һәм даны ҡалаһы» исеме бирелеүе мөмкин Фото: Өфө ҡалаһы хакимиәте\nӨФӨ, 2019 йыл, 19 июнь. /«Башинформ» мәғлүмәт агентлығы, Гөлфиә Акулова/.\nӨфөлә йәшәүселәрҙе Башҡортостандың баш ҡалаһына «Хеҙмәт батырлығы һәм даны ҡалаһы» тигән халыҡ-ара маҡтаулы исем биреү буйынса йәмәғәт фекер алышыуында ҡатнашырға саҡыралар.\nБыл исем хеҙмәт батырлыҡтары һәм ҡаҙаныштары менән фашизмды Еңеүгә ҙур өлөш индергән ҡалаларға бирелә. Әлеге көндә Рәсәйҙең 24 ҡалаһы «Хеҙмәт батырлығы һәм даны ҡалаһы» исемен йөрөтә. Өфөә улар иҫәбендә булырға лайыҡлы, тип иҫәпләй белгестәр.\nБашҡортостандың баш ҡалаһы Бөйөк Ватан һуғышы йылдарында илдең терәк үҙәктеренең береһенә әүерелгән. Ҡала 40 -тан ашыу предприятиены, дәүләт, белем биреү, ғилми, мәҙәни учреждениеларҙы ҡабул итеп урынлаштырған, шулай уҡ илдең үҙәк, көнбайыш һәм көньяҡ райондарынан эвакуацияланған 104 мең кешене үҙенә һыйындырған. Рыбинск ҡалаһының авиация заводы (хәҙер Өфө моторҙар эшләү берекмәһе) иң мөһим предприятиеларҙың береһе булған. Һәр өсөнсө хәрби совет самолеты Өфөлә сығарылған двигатель менән йыһазландырылған. Өфө нефть эшкәртеү заводы фронтҡа бер милллион тоннанан ашыу яғыулыҡ һәм башҡа кәрәкле продукция оҙатҡан. Ҡалала 7 хәрби берләшмә һәм часть, атап әйткәндә, биш дивизия ойошторолған, улар араһында легендар 112-се Башҡорт кавалерия дивизияһы бар.\nӨфөгә ошо исемде биреү тураһында тәҡдим тәүгә 2015 йылдың майында «1941-1945 йылдарҙағы Бөйөк Ватан һуғышында Өфө» китабының исем туйында яңғыраны.\nӨфөлә һәм Башҡортостанда йәшәүселәрҙе баш ҡалаға «Хеҙмәт батырлығы һәм даны ҡалаһы» исемен биреүгә үҙ фекерҙәрен белдерергә саҡыралар. Тәҡдимдәрҙе Өфө ҡалаһы, 450098, Октябрь проспекты, 120 адресы буйынса йәки op@ufacity.info электрон почтаһына ебәрергә мөмкин. Өҫтәмә мәғлүмәт алыу өсөн телефон: +7 (347) 279 03 61. Тәҡдимдәр һәм иҫкәрмәләр 1 авгусҡа тиклем ҡабул ителә.\nТеги: хеҙмәт батырлығы


Стратегия һәм бизнес менән идара итеү буйынса еңеүселәр билдәләнде\nСибайҙа Бөтә Рәсәй «Урал аръяғы-2022» инвестиция һабантуйы барышында стратегия һәм бизнес менән идара итеү буйынса Башҡортостан кубогы еңеүселәрен бүләкләү тантанаһы үтте.\n29-30 июнендә еңеүсе команда Ханты-Мансиҙа уҙасаҡ Global Management Challenge 2022 финалда сығыш яһаясаҡ. Башҡортостан кубогының финалы 2 июндә «Урал аръяғы-2022» инвестиция һабантуйы майҙансығында уҙҙы. Унда 8 команда ҡатнашты: «УҢЫШЛЫҠ» (Туймазы, Балаҡатай һәм Күгәрсен райондары), «10-сы команда» (Яңауыл, Ағиҙел һәм Бишбүләк райондары, Стәрлетамаҡ ҡалаһы), «Еңеү өсөн» (Бәләбәй һәм Ишембай райондары, Салауат ҡалаһы), «Эшлекле кешеләр» (Салауат, Миәкә һәм Саҡмағош райондары), «Бизнес Практика» (Стәрлетамаҡ районы, Ағиҙел ҡалаһы), « IZI » (Дәүләкән, Шаран һәм Йәрмәкәй райондары, Сибай ҡалаһы), «Road to victory?» (Хәйбулла, Нуриман, Краснокама һәм Йәрмәкәй райондары), «Алға» (Тәтешле, Иглин, Благовар һәм Борай райондары). Ярыш йомғаҡтары буйынса өсөнсө урынды «IZI» командаһы яуланы. Икенсе урынды «Бизнес Практика» командаһы яуланы. Беренсе урынды “Еңеү өсөн” командаһы еңеүсе булды һәм халыҡ-ара турнирҙа Башҡортостан исеменән Ханты-Мансиҙан сығыш яһаясаҡ.\nШуны ла әйтер кәрәк, быйыл Кубок программаһында тәүге тапҡыр практик күнекмәләр үтте, унда «Һаҡлыҡ банкы» асыҡ акционерҙар йәмғиәте, Рәсәй Хөкүмәте ҡарамағындағы Финанс университетының Өфө филиалы, эшҡыуарлыҡтың йәмәғәт берекмәләре һәм республиканың бизнесҡа ярҙам инфраструктураһы вәкилдәре составындағы командалар ҡатнашты. Практика йомғаҡтары буйынса шулай уҡ иң юғары һөҙөмтә күрһәткән иң яҡшы команда билдәләнде. Ул - Башҡортостан Республикаһының Стратегик асыштар үҙәге командаһы. Практикала ҡатнашыусыларҙың барыһы ла тейешле сертификаттар алды.


Ике яҡшы өйләнһә – уңыш булыр\n24 Октябрь 2019, 12:00\nИке яҡшы өйләнһә – уңыш булыр, бер яҡшы, бер яман өйләнешһә – дөрөҫ булыр, ике яман өйләнешһә – көн-төн һуғыш булыр, ти халыҡ мәҡәле. Яуымбайҙың дан ғаиләләренең береһе Ҡарасуриндар – тәүгеләр иҫәбендә.\nИке яҡшы өйләнһә – уңыш булыр, бер яҡшы, бер яман өйләнешһә – дөрөҫ булыр, ике яман өйләнешһә – көн-төн һуғыш булыр, ти халыҡ мәҡәле.\nЯуымбайҙың дан ғаиләләренең береһе Ҡарасуриндар – тәүгеләр иҫәбендә. Заһир Мәжит улы менән Иҫке Монасип һылыуы Ғәлиә Кәрим ҡыҙының йәшәйеш-торошо – күптәргә үрнәк.\nХалыҡ нарыҡлағанса, Яуымбайҙың Ленинград тигән төбәгендә 12х12 ҙурлығында хан һарайындай йорт төҙөп, 6 балаға ғүмер биреүгә сәбәпсе булып, йылҡылар һанын 25 башҡа еткереп, КФХ булып ойошоп, бына тигән итеп йәшәп яталар улар.\nБирәм тигән ҡолона тигеҙ итеп бирә бит ул: Ҡарасуриндарҙың ҙур өйөн тултырып өс малай һәм өс ҡыҙ үҫә. 6-сы класта уҡыусы Яҙгөл әле шифаханала һаулыҡ нығытһа, хан һарайындай донъяның ханы Хансура – 4-се класта, Гөлфиә 1-енселә уҡый, Айтуғанға – 4, Рәдифкә 2 йәш, кескенә Филиәгә 6 ғына ай.\nМәҡәләнең тулы вариантын "Таң" гәзитенең 22 октябрь һанынан уҡығыҙ.